Pelan Skim Kecemasan UK Sokong Kenaikan Harga Pada Carta GBP/USD

Dagangan Pound Sterling pada awal minggu dilihat masih mengekalkan pengukuhan terutamanya berbanding US dolar yang masih bergerak lemah selepas ketegangan antara Amerika Syarikat dan China kembali reda.
Pound turut disokong oleh laporan Menteri Kewangan UK, Rishi Sunak yang merancang memperkenalkan skim kecemasan sebagai usaha menyelamatkan ekonomi yang terjejas dengan anggaran 2 juta kehilangan pekerjaan.
Jika diperhatikan pergerakan harga pada carta pasangan matawang utama GBP/USD, harga membuat kenaikan pada awal sesi Asia bermula sehingga berjaya melepasi paras ketinggian yang dicapai pada Jumaat lalu sekitar 1.23930.
Kenaikan pada sesi Asia mencapai paras ketinggian sekitar 1.24100 sebelum harga bergerak perlahan pada penghujung sesi Asia. Namun awal sesi pasaran Eropah, harga kembali meneruskan kenaikan ke paras ketinggian 1.24200 menguji zon SBR (support become resistance) tersebut.
Kenaikan harga pada sesi Eropah dilihat terbantut dengan laporan kerajaan China memberitahu firma pertanian untuk menghentikan pembelian produk pertanian dari Amerika Syarikat termasuk kacang soya.
Ini akan kembali meningkat semula ketegangan di antara dua ekonomi gergasi dunia tersebut dan sebagai matawang safe-haven, US dolar bakal kembali mencatatkan pengukuhan semula.
 Jika kenaikan masih berjaya diteruskan, harga dilihat akan menuju paras tumpuan penting iaitu pada 1.25000.
Kenaikan ke paras tersebut juga akan mencatatkan paras ketinggian terbaru 3 minggu di carta GBP/USD.
Sebaliknya jika harga kembali membuat penurunan semula, harga akan kembali menguji paras 1.23600 yang membentuk zon RBS (resistance become support) terbaru.
Penurunan lebih rendah dan melepasi sokongan dinamik Moving Average 50 (MA50) pada rangka masa 1 jam pergerakan harga di carta GBP/USD akan menuju pula zon RBS sekitar 1.22500.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Fed Evans Tidak Bersetuju Dengan Tindakan The Fed Ketika Ini

Presiden Fed Chicago Charles Evans (pengundi) memberi isyarat pendirian yang berhati-hati dalam kenaikan kadar faedah yang seterusnya dalam ucapannya di Tokyo pada Khamis. Tambahnya lagi, kadar inflasi yang di bawah sasaran adalah “hasil polisi yang serius”.
Ekonomi ketika ini berada pada kadar pengangguran 4.4% yang kembali kepada gunatenaga penuh (full-employment), inflasi masih bergerak di bawah sasaran The Fed sejak lapan tahun lalu, kata Evans.
“Saya percaya jika kita komited terhadap objektif dengan cuba sedaya upaya mencapai sasaran inflasi simetrik lebih awal daripada lewat, ia adalah kunci sebenar untuk mencapai sasaran tersebut.”
 Evans yang mengundi dalam penetapan polisi FOMC walaubagaimanapun tidak menyatakan secara spesifik langkah untuk mencapai sasaran tersebut. Beliau sebenarnya memberi isyarat kenaikan kadar yang perlahan jika dilihat dari siri ucapan beliau sebelum ini.
Beliau menegaskan rakan-rakan ahli Fed yang lain (konservatif) terlalu bimbang dari sepatutnya di mana hati mereka terlalu lembut dan cuba mengekalkan kadar pengangguran di paras rendah yang tak stabil.
“Ia bermaksud, ahli Fed yang konservatif ini akan mengalami kesukaran untuk mencapai inflasi di atas sasaran.” Jika sasaran inflasi menjadi siling , katanya, ia akan semakin sukar untuk dicapai.
Beliau juga melihat kepada kajian yang dikeluarkan awal minggu ini yang menunjukkan bank pusat sepatutnya mengambil langkah lebih perlahan dalam kenaikan kadar. Dengan kadar faedah ketika ini di bawah 1%, jika berlaku kejutan kepada ekonomi ia akan memaksa bank pusat memotong kadar sehingga sifar dan juga terpaksa membuat program pembelian bon bagi merangsang semula ekonomi.


Minggu Ini, Minggu Paling Menakutkan Bagi Forex Trader. Kenapa? Baca Penjelasan Ini.

Bermula Isnin, 13 Jun, sektor kewangan dan ekonomi minggu ini dipenuhi dengan banyak high-impact event/news yang kita patut pantau sebelum Brexit minggu hadapan.
Ia bakal jadi minggu paling menakutkan bagi forex trader, sebelum ketakutan bertambah tentang isu brexit. Adakah anda sudah bersedia?
Antara yang memainkan peranan paling penting adalah :

FOMC
Kenyataan Monetary Policy dan keputusan Interest Rate oleh Bank of Japan (BoJ)
Kenyataan Monetary Policy oleh Bank of England (BoE)

Kesemua event di atas dijalankan pada hari yang sama iaitu pada 16 Jun, Khamis. Kalendar event boleh dilihat seperti di bawah, mengikut waktu Malaysia.
Semua tertumpu dalam satu hari, dan “big volatility” bakal terjadi!
Screenshot : Sumber Forexfactory.com
 Sedikit kupasan mengikut matawang dikupas secara ringkas.
Untuk USD, setelah kejatuhan yang disebabkan NFP lalu, yang membawa halatuju USD sekarang adalah bergantung kepada keputusan rate FOMC pada 14 Jun ini. Namun apa yang menjadi focus utama adalah kenyataan Pengerusi Fed, Janet Yellen mengenai kenyataan monetary policy dan juga ramalan beliau. Dijangka Dovish. (kami akan terus kupas “hint” apabila semakin dekat dengan tarikh FOMC, teruskan melawat MoshedFX.com).
Manakala Untuk GBP pula, masih lagi dalam keadaaan lemah akibat kejatuhan FTSE (terkesan dari sentiment Brexit), dan dijangka akan terus lemah sehingga 23 Jun, dan dijangka pada minggu ini volatility GBP sangat tinggi.
BoJ berkemungkinan besar akan mengambil pendekatan wait-and-see terlebih dahulu kerana Shinzo Abe, Perdana Menteri Jepun dilihat akan menangguhkan kenaikan cukai jualan untuk memastikan pemulihan ekonomi yang kuat dan Governor Haruhiko Kuroda akan membantu dalam memulihkan Yen Jepun.
Australia akan mengumumkan kadar pengangguran dan pekerjaan pada hari yang sama dengan FOMC, kenyataan BoE dan kenyataan BoJ.
Governor Bank of Canada, Stephen Poloz akan berucap pada hari yang sama, manakala Presiden European Central Bank, Mario Draghi akan berucap pada hari Jumaat.
Minggu ini semua fokus adalah kepada FOMC yang merupakan event utama bulan ini selain daripada Brexit.
Jadi semua rakan-rakan traders, jaga Money Management Account anda. Jangan sampai terbabas!


Analisis Teknikal GBP/JPY – Timeframe H1 – 24/10/2018

Matawang Yen dilihat lebih mengukuh berbanding Sterling pada dagangan semalam. Pergerakan harga pada chart pasangan matawang GBP/JPY semalam melihatkan harga membuat penurunan dan menguji paras support MagicS1 pada indicator Moshed Magic Line beberapa kali namun tidak berjaya membuat penurunan ke paras lebih rendah. Selain dari isu rundingan Brexit, GBP dilihat turut diberi tekanan dengan Yen yang lebih mendominasi atas faktor kelebihan sentimen pasaran yang berisiko.
Pada sesi pasaran Asia hari ini, harga dilihat membuat kenaikan dari paras Magic Pivot 145.868 menuju ke paras resistance 146.458 (MagicR1) sebelum harga kembali membuat penurunan semula bersambung ke sesi pasaran Eropah dan telah melepasi paras Magic Pivot. Harga semasa dilihat sedang menguji paras 145.600 setakat jam 3.39 petang. Harga dilihat bakal membuat penurunan menuju ke paras support 145.345 (MagicS1) untuk menguji paras terendah yang dicapai harga pada sesi dagangan semalam. Kemudiannya, jika harga berjaya breakout paras tersebut, harga bakal mencari paras terendah yang baru dan berkemungkinan menuju ke paras support 144.755 (MagicS2). Penurunan harga yang masih diteruskan lagi berkemungkinan melihatkan harga mencecah sehingga ke paras serendah 144.232 (MagicS3).
Namun, jika harga gagal tembusi paras support 145.600 dan membuat kenaikan semula, jangkaan harga akan melonjak semula sehingga melepasi paras resistance MagicR1 dan menguji pula paras resistance yang terletak di paras 146.981 (MagicR2). Dan sekiranya harga masih mampu meneruskan lagi kenaikan, pasaran akan menunggu reaksi harga pada resistance 147.571 (MagicR3) sama ada berjayakah harga membuat higher high yang baru mengatasi paras ketinggian pada Isnin lalu.
 Trade dengan berhati-hati dan sentiasi mengambil tahu perkembangan utama dalam pasaran seperti isu rundingan Brexit, perang dagang, krisis bajet Itali, dan pelbagai lagi yang mempengaruhi pergerakan harga dalam pasaran. Jadikan indicator Moshed Magic Line sebagai rujukan utama anda semasa membuat analisis teknikal setiap hari.

Paras support: 145.345, 144.755, 144.232.
Paras resistance: 146.458, 146.981, 147.571.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga Pengguna (CPI) UK Naik, Sterling Menguat

Harga pengguna UK naik 0.4% pada Mac berbanding jangkaan kenaikan sebanyak 0.3% di mana data tahunan tidak berubah dari 2.3%. Kadar tahunan ini sejajar dengan jangkaan dan merupakan paras tertinggi sejak September 2013.
Inflasi teras (core-inflation) pula jatuh kepada 1.8% dari 2.0% sebelum ini, manakala jangkaan pasaran ialah kenaikan 1.9%.
Dari segi bulanan, terdapat tekanan kenaikan kepada harga makanan dan minuman dan juga harga pakaian. Tekanan ini diseimbangkan dengan kejatuhan dalam kos pengangkutan berikutan harga bahan api yang turut jatuh.
Dari segi tahunan, terdapat tekanan kenaikan kepada inflasi dalam semua kategori yang berlaku kali pertama sejak Jun 2014. Kos pengangkutan juga meningkat dan terdapat tekanan kenaikan kepada harga perkhidmatan isirumah.
 Data kali ini akan mengekalkan jangkaan kenaikan inflasi di masa hadapan. Peningkatan dalam harga pengeluar juga lebih besar daripada jangkaan 0.4% pada Mac dengan kenaikan tahunan 3.6%.
Majoriti ahli Bank of England (BoE) akan meneliti perkara ini di mana kenaikan kadar inflasi disebabkan faktor kelemahan Sterling dengan jangkaan kenaikan inflasi adalah sementara.
Secara keseluruhan, data kali ini akan memaksa BoE untuk meneliti perkara ini sebelum menaikkan kadar faedah, tetapi ia dijangka tidak akan berlaku dalan jangka pendek.
Matawang Gbp menguat sejurus data ini dikeluarkan pukul 4.30 petang tadi, dengan Gbp/Usd naik hampir 40 pip dari 1.2406 kepada 1.2444. Ketika ini Gbp/Usd didagang disekitar 1.2415.


Parah! Bacaan Inflasi Kanada Kekal Tinggi, Adakah BoC Akan Meneruskan Langkah Agresifnya?

Inflasi di Kanada dilaporkan melonjak 6.8 peratus pada November, berdasarkan laporan terkini Jabatan Statistik Kanada sebentar tadi. Secara rumusnya, harga gas telah mula berkurangan namun harga meningkat pada kadar yang lebih pantas.
Peningkatan November dalam Indeks Harga Pengguna (CPI) menandakan peningkatan 0.1 peratus daripada Oktober, lapor Jabatan Statistik Kanada, atau pelarasan bermusim 0.4 peratus.
Harga pengguna telah meningkat 6.9 peratus pada Oktober, didorong oleh harga bahan api yang lebih tinggi dan kos faedah gadai janji.
 Inflasi dilihat masih mengganas dan atas dasar itu ianya telah mendorong Bank of Canada untuk memulakan salah satu dasar pengetatan yang paling agresif dalam sejarah baru-baru ini. Bank pusat telah menaikkan kadar faedah 400 mata asas sejak Mac, menjadikan kadar penanda arasnya kepada 4.25 peratus, paras tertinggi sejak 2008.
BoC baru-baru ini menaikkan kadar penanda arasnya sebanyak 50 mata asas pada 7 Disember, tetapi memberi isyarat bahawa pengetatan itu. kitaran mungkin berkurangan kerana ekonomi menunjukkan tanda-tanda perlahan.
Matawang Kanada sedikit mengukuh berbanding US dolar dengan USD/CAD susut 0.07% kepada paras dagangan 1.3597.


Tiada Gelora NFP, GBP/USD Mendatar Di Atas Support $1.3100

Seperti pasangan mata wang utama yang lain, pergerakan harga pada carta GBP/USD juga tidak memberi reaksi yang ketara susulan laporan data pekerjaan NFP Amerika Syarikat (AS) diterbitkan pada Jumaat lalu.
Harga bergerak dalam zon mendatar dengan paras sokongan pada 1.31000 dan rintangan pada 1.31700.
Pound kekal bergerak suram sehingga minggu lalu, masih lagi gagal untuk paparkan pengukuhan selepas bank pusat dilihat berada pada landangan untuk pengetatan dasar yang turut disokong oleh bacaan data inflasi dan pekerjaan yang kukuh.
Pergerakan harga dilihat lebih dipacu oleh US dolar dengan tumpuan pada minggu ini pula akan terarah kepada laporan minit mesyuarat FOMC yang akan diteliti pelabur.

Sekiranya reaksi pasaran kembali memihak kepada pengukuhan US dolar, harga dijangka akan menyambung penurunan lebih rendah untuk mengekalkan isyarat bearish selepas harga pada penghujung minggu lalu telah bergerak di bawah paras halangan Moving Average 50 (MA50) pada rangka masa 1 jam di carta GBP/USD.
 Penurunan harga di bawah paras 1.31000 dilihat akan menuju zon support pada 1.30000 sebelum penurunan lebih rendah yang diteruskan akan menguji pula paras 1.29000.
Sebaliknya jika harga berjaya melonjak semula, zon rintangan pada 1.31700-1.32000 bakal diuji kembali selepas gagal ditembusi pada cubaan minggu lalu.
Melepasi zon rintangan tersebut akan mendorong harga menuju paras ketinggian 1.33000 yang menghalang harga meneruskan kenaikan pada trend bullish sebelum ini.
Kenaikan lebih tinggi yang diteruskan seterusnya boleh mensasarkan sehingga ke paras ketinggian sekitar 1.34000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Pada Penghujung Minggu Perlahan

Pergerakan pasaran penghujung minggu dilihat perlahan dengan keputusan mesyuarat polisi bank pusat utama semalam tidak menyumbang kepada pergerakan besar dalam pasaran.
Perkembangan rundingan dagang antara Amerika Syarikat dan China masih lagi dilihat berisiko dengan dua kenyataan pendapat yang berbeza oleh penasihat White House. Larry Kudlow memberikan bayangan bahawa ketegangan rundingan semakin reda dan menunjukkan perkembangan yang baik pada proses rundingan.
Sementara, berbeza pula kenyataan yang dikemukan oleh Michael Pillsbury apabila menyatakan Presiden AS Donald Trump berkemungkinan akan menaikkan tarif lebih tinggi jika tiada perjanjian dicapai dalam masa terdekat.
 Untuk data domestik di Amerika Syarikat, kadar jualan rumah sedia ada, indeks perkilangan Fed Philadelphia serta tuntutan pengangguran mingguan kesemuanya mencatatkan bacaan yang mengatasi jangkaan pasaran.
Federal Reserve pada keputusan mesyuarat FOMC telah memutuskan kadar faedah diturunkan ke paras 2.00%. Namun, tiada gambaran pelonggaran polisi diberi oleh bank pusat dan dengan itu mengurangkan jangkaan dovish pasaran sebelum ini.
Ucapan oleh cawangan Federal Reserve di New York, Presiden John Williams serta Eric Rosengren di Boston akan menjadi tumpuan pelabur hari ini bagi mendapatkan petunjuk penetapan dasar bank pusat untuk mesyuarat seterusnya.
Pound Sterling pada sesi Eropah masih kekal meneruskan pengukuhan mencecah paras tertinggi dua bulan berbanding dolar USD ekoran kenyataan optimis oleh Presiden Suruhanjaya Eropah, Jean-Claude Juncker dengan menjangkakan perjanjian Brexit mampu dicapai menjelang 31 Oktober nanti.


Analisis Teknikal USD/CAD- Timeframe H1 – 10/1/2019

Matawang komoditi dollar CAD didagangkan positif berikutan siri kenaikan semula harga minyak mentah sejak permulaan dagangan tahun baru ini. Tumpuan pasaran semalam adalah kepada penetapan kadar faedah di Kanada semalam di mana seperti jangkaan pasaran, Bank of Canada (BoC) telah mengekalkan kadar faedah di paras 1.75% seperti sebelum ini. Namun, kenyataan susulan daripada bank pusat memainkan peranan penting untuk memberi petunjuk ke arah penetapan kadar faedah akan datang. Pasaran melihat kenyataan bank pusat bersifat dovish dengan ramalan pertumbuhan dijangka perlahan kepada 3.4% pada 2019 daripada paras 3.7% pada 2018. Pergerakan harga pada chart pasangan matawang USD/CAD dilihat meneruskan penurunan untuk harga mencatatkan paras terendah semasa yang baru sehingga harga telah melepasi penurunan pada ketiga-tiga paras support pada indicator Moshed Magic Line semalam.
Pada sesi pasaran Asia hari ini pula, harga dilihat mula menunjukkan corak pergerakan yang menaik dan telah pun melepasi paras Magic Pivot 1.3220 hari ini dan bergerak perlahan di atas paras tersebut sehingga menjelang pembukaan sesi pasaran Eropah. Jika harga terus membuat kenaikan lebih tinggi, harga akan menguji paras resistance 1.3262 (MagicR1) yang berpotensi membentuk zon SBR (support become resistance) yang baru pada chart USD/CAD. Kemudian, harga yang meneruskan kenaikan akan menguji pula paras ketinggian harga yang diuji pada dagangan Selasa lepas di sekitar paras resistance 1.3319 (MagicR2). Dan sekiranya harga masih mengekalkan kenaikan, paras resistance pada 1.3360 (MagicR3) bakal menjadi destinasi tumpuan harga yang seterusnya.
Sebaliknya, jika dagangan USD/CAD hari ini masih meneruskan siri penurunan harga, harga berkemungkinan bergerak lebih rendah dari paras Magic Pivot 1.3220 sebelum cuba untuk mengatasi paras terendah dagangan semalam pada sekitar support 1.3164 (MagicS1). Seterusnya, harga bakal meneruskan pencarian paras terendah yang baru menuju ke paras support 1.3122 (MagicS2) sebelum penurunan lebih rendah harga boleh mencecah sehingga ke paras sekitar 1.3065 (MagicS3).
 Beri tumpuan pada faktor-faktor yang mempengaruhi nilai matawang Loonie seperti perkembangan pasaran minyak mentah serta data ekonomi di Kanada. Gunakan indicator Moshed Magic Line untuk mencari peluang posisi pada paras terbaik bagi dagangan anda pada chart USD/CAD.

Paras support: 1.3164, 1.3122, 1.3065.
Paras resistance: 1.3262, 1.3319, 1.3360.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Pada Sesi Dagangan Asia

US dolar mengukuh berbanding 6 matawang utama pada hari Khamis sebelum mula menyusut. Pengukuhan US dolar adalah disebabkan penyusutan matawang euro ke paras terendah 5 bulan berikutan pembangunan politik di Itali yang mampu memberi impak ke atas matawang eropah.
Matawang euro mula kembali mengukuh dengan membuat pengukuhan sebanyak 0.05% berbanding US dolar pada paras 1.1814 setakat jam 9.45 pagi.
Ketidakpastian politik di Itali mampu memberi impak keatas matawang euro. Matawang euro jatuh ke paras terendah 5 bulan lalu berikutan laporan pergerakan 5-star dan liga anti-imigrasi.
Menurut penganalisis, Yukio Ishizuki, matawang euro berkemungkinan akan menyusut lebih lanjut jika pasaran masih lagi mengambil ‘long position’ untuk tujuan kecairan.
 Dalam masa yang sama situasi di Itali menjadi tumpuan utama, pergerakan 5-star masih melihat pergelutan untuk UK keluar daripada EU.
Untuk masa sekarang euro menghadapi tekanan daripada pengukuhan US dolar, yang didorong oleh peningkatan hasil bon US melebihi 3 peratus.
Indeks US dolar pada ketika ini menyusut kepada paras 93.07, jatuh 0.21% setakat jam 9.45 pagi.
Matawang lain seperti Cad juga mengukuhan disebabkan lonjakan dalam pasaran ekuiti dimana sebelumnya mengalami penyusutan disebabkan pengukuhan US dolar.


Analisis Teknikal USD/CAD – Timeframe H1 – 30/1/2019

Ketidakstabilan pasaran minyak mentah global membimbangkan para pelabur terhadap dagangan matawang komoditi dolar CAD. Julat pergerakan harga pada chart pasangan matawang USD/CAD semalam sekitar 40 pips di mana harga beberapa kali menguji paras Magic Pivot pada indicator Moshed Magic Line semalam namun gagal membuat penurunan ke paras lebih rendah. Sebaliknya harga pantul membuat kenaikan semula mencatat paras tertinggi dagangan harian sekitar resistance 1.32830.
Pada sesi pasaran Asia pagi ini, harga menunjukkan penurunan pada awal sesi dagangan dan telah pun turun melepasi paras Magic Pivot 1.3265 hari ini. Harga kemudiannya dilihat menuju ke paras support 1.3245 (MagicS1) menjelang pembukaan sesi pasaran Eropah. Jika harga berjaya turun lebih rendah dari paras support tersebut, jangkaan harga akan menuju pula ke paras lebih rendah sekitar 1.3221 (MagicS2). Seterusnya harga bakal menguji paras terendah dagangan ketika terjunan harga pada peghujung minggu lalu sekitar 1.3201 (MagicS3) untuk harga cuba mencatatkan paras terendah semasa yang baru.
 Namun, jika pergerakan harga kembali berpatah arah bergerak ke paras lebih tinggi dari paras Magic Pivot hari ini, harga dijangka akan menuju ke paras 1.3288 (MagicR1) sebagai destinasi awal kenaikan. Seterusnya, kenaikan diteruskan lagi mencari paras resistance 1.3308 (MagicR2) untuk harga menguji pula zon SBR (support become resistance) tersebut. Di paras lebih tinggi iaitu sekitar 1.3331 (MagicR3) turut dilihat sebagai zon minor SBR yang bakal menjadi tumpuan harga pada kenaikan yang seterusnya.
Terus pantau perkembangan pasaran minyak mentah dan tidak lupa juga untuk memberi tumpuan terhadap data GDP (KDNK) di Kanada yang akan dikeluarkan pada jam 9.30 malam ini. Perhatikan paras-paras yang disediakan pada indicator Moshed Magic Line untuk chart USD/CAD anda dan lihat sendiri reaksi harga pada paras-paras tumpuan tersebut. Gunakan sebaiknya untuk membantu anda mendapatkan hasil analisis yang lebih berkualiti.

Paras support: 1.3245, 1.3221, 1.3201.
Paras resistance: 1.3288, 1.3308, 1.3331.


Kekal Mendatar! Pelabur Masih Cari Arah EUR/USD Yang Lebih Jelas

Pasaran tampaknya masih tidak menentu berikutan Perdana Menteri Perancis iaitu Jean Castex telah mengumumkan sekatan di negara itu yang serba sedikit mempengaruhi pergerakan matawang Euro.
Walau bagaimanapun, matawang USD kekal tidak berupaya untuk kembali bersinar di kala langkah itu susulan terus dihantui oleh permintaan yang makin berkurang terhadapnya angkara sentimen risk-on.
Penganalisis berpendapat bahawa USD berkemungkinan akan kembali dirangsang untuk mengekalkan kedudukan sebagai raja matawang sejajar dengan kenyataan hawkish daripada Federal Reserve (Fed).

Harga pada carta pasangan matawang EUR/USD tampaknya menyaksikan pergerakan ekstrem setelah harga pamer rentak mendatar yang agak ganas untuk terus kekal berlegar pada zon tumpuan 1.13000.
Yakni zon 1.13000 dilihat masih merupakan benteng paling sukar untuk ditembusi susulan harga turut kelihatan melonjak semula pada sesi dagangan Isnin sebelum menutup pasaran dengan candle bullish.
Namun pergerakan harga nampaknya telah pun memulakan rentak pada awal sesi Asia hari ini (Selasa) dengan mempamer aksi junaman sekitar 15 pips yang seakan ingin kembali menguji trendline support.
 Keadaan ini tentunya boleh diambil kira dalam menjangkakan bahawa harga mungkin bakal sekali lagi menyentuh zon RBS (resistance become support) 1.13000 dan akan dinilai untuk petunjuk berikutnya.
Tetapi andai kata pergerakan harga kekal meneruskan corak kejatuhan yang lebih agresif, maka paras sokongan pada 1.12650 berkebarangkalian akan menjadi sasaran pertama yang bakal dicecah semula.
Manakala paras rintangan sekitar 1.13600-1.13500 yang juga paras tertinggi 4 minggu mungkin bakal kembali dicapai sekiranya harga menyerlahkan semula prestasi cemerlang dalam membuat kenaikan.
Kenaikan seterusnya sama sekali berkemungkinanan akan menyokong pergerakan harga terus menaik yang dijangka mampu menuju ke zon 1.14000 serta sekali gus akan memberi isyarat awal trend bullish.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Saksikan Lonjakan USD Lebih Tinggi Pada Sesi Eropah

US dolar meneruskan pendakian lebih tinggi pada sesi Eropah ketika tumpuan pasaran tertumpu pada pengumuman dasar monetari Bank Pusat Eropah dan Kanada.
Kenyataan hawkish pembuat dasar Federal Reserve, James Bullard memacu kenaikan greenback lebih tinggi selepas beliau mengatakan bank pusat perlu teruskan rancangan untuk mengurangkan pembelian aset pada tahun ini walaupun data pekerjaan bulan lalu lemah.
Selain itu, US dolar juga meraih permintaan pelabur sebagai safe-haven ketika kes jangkitan Covid-19 yang meningkat dan kesannya pada prospek pertumbuhan global telah memburukkan sentimen pasaran, menyebabkan pelabur lebih berhati-hati untuk meletakkan posisi pada matawang utama.
Indeks dolar yang mengukur kekuatan dolar greenback berbanding sekumpulan matawang utama diniagakan meningkat pada 92.70.
 Sementara itu, matawang euro menjunam lebih rendah, ditekan oleh pengukuhan US dolar dan kewaspadaan pelabur menjelang mesyuarat polisi ECB pada hari Khamis.
Matawang pound terus menyusut di tengah pengukuhan US dolar, dengan tumpuan pasaran kini beralih kepada undian terhadap cadangan cukai Perdana Menteri UK Boris Johnson hari ini.
Terdahulu, PM Johnson telah mengumumkan rancangan untuk menaikkan cukai sebagai usaha untuk membiayai penjagaan kesihatan dan pembaharuan sistem penjagaan sosial negara. Kenaikan ini akan meningkatkan beban cukai keseluruhan menjadi yang tertinggi sejak perang dunia kedua.
Keputusan mesyuarat polisi Reserve Bank of Australia (RBA) terus meletakkan dagangan dolar Aussie di bawah tekanan, mendorong matawang utama itu terus jatuh lebih rendah pada sesi Eropah.


AUD/USD Catat Penurunan 120 Pips “Flash Crash” Awal Sesi Asia

Diperhatikan terdapat beberapa pergerakan “flash crash” harga pada beberapa carta harga bagi pasangan matawang utama termasuk AUD/USD.
US dolar diniagakan lebih kukuh pada dagangan awal minggu ini selepas mengalami penyusutan sepanjang minggu lalu.
Harga pada carta AUD/USD yang bergerak di bawah paras 0.6200 membuat penurunan mendadak sekitar 120 pips sebelum kembali naik semula sebelum bergerak mendatar sekitar 0.6160.
Kenaikan harga buat Aussie disokong oleh data PMI pembuatan dan perkhidmatan China yang diterbitkan sebentar tadi dengan bacaan yang memberangsangkan berada di atas paras 50 mata.
Sebelum ini juga, keyakinan pelabur terhadap Aussie semakin pulih selepas langkah positif diumumkan oleh Australia dalam pelan pelaksanaan suntikan dana bernilai A$130 bilion bagi menangani impak penularan wabak COVID-19 di negara itu.
Berbanding Euro dan Pound, Aussie masih berjaya mengekalkan pengukuhan yang setara berbanding US dolar untuk dagangan sesi Asia pagi ini.
 Jika kenaikan berjaya diteruskan, kenaikan harga dilihat akan menuju paras tumpuan pada ketinggian 0.6300 menguji zon SBR (support become resistance) tersebut.
Namun jika pengukuhan US dolar berjaya dikekalkan, harga akan ditekan lebih rendah menguji semula paras terendah yang dicecah awal penurunan pagi ini sekitar 0.6070.
Seterusnya penurunan lebih rendah harga dijangka akan menuju paras 0.6000 yang juga merupakan antara paras tumpuan harga pada dagangan Mac.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/CHF – Timeframe H4 – 22/1/2018

 Pergerakan harga bagi USD/CHF masih dalam mood bearish(LH,LL,LH,LL) jika diperhatikan di timeframe H4 dan daily ketika ini. Di timeframe H1 ia telah membentuk new LL sekitar harga 0.9540(bearish engulf) dan ia menunjukan potensi masih ke arah secara teknikalnya.
Jadi selagi ianya tidak breakout Key Resistance 0.9660, USD/CHF akan bearish dan mencapai ke target terhampir iaitu Key Support 0.9540 atau ke sekitar harga 0.9500 bagi membentuk new LL. Oleh itu, potensi masih kuat untuk ia bearish selagi tidak breakout Key Resistance. Walaubagaimanapun, jika ia breakout Key Resistance, ia akan menguji ke resistance seterusnya iaitu 0.9700.


Kenyataan Powell Buat Pasaran Bercampur Baur! Apa Nak Jadi Ni?

Pasaran masih menilai kenyataan Powell
Powell ulangi kenyataan bahawa inflasi mula menurun
Pendirian Powell sedikit berubah sebab data NFP yang kukuh

Pasaran mata wang bercampur-campur ketika pelabur masih lagi menghadam kenyataan terbaru daripada Pengerusi Federal Reserve (Fed) Jerome Powell.
Ketua bank pusat AS itu terus mengulangi kenyataannya pada mesyuarat polisi minggu lalu, mengatakan inflasi telah mula mereda.
Namun, apa yang berbeza adalah beliau memberi amaran bahawa kadar faedah boleh meningkat lebih daripada jangkaan pasaran, jika data pekerjaan kukuh atau inflasi yang tinggi berterusan.
Ini menunjukkan bahawa laporan pekerjaan NFP yang diterbitkan kukuh minggu lalu mengubah sedikit pendirian Powell untuk terus melanjutkan kenaikan kadar faedah.
 Bagaimanapun, pada masa yang sama inflasi terus menunjukkan penurunan memberi sebab kepada Fed untuk mengurangkan pengetatan dalam dasarnya.
Reaksi mata wang agak bercampur-campur, menyaksikan US dolar pada mulanya merosot sebelum kembali meningkat dan seterusnya mendatar pada sesi Asia hari ini.
Berbanding sekumpulan mata wang utama, indeks dolar yang mengukur kekuatan dolar greenback kekal stabil pada paras ketinggian 3 minggu pada 103.33.
Sementara itu, dagangan mata wang utama lain juga turut memaparkan pergerakan sama yang pada awalnya meningkat, tetapi turun semula dan mendatar pada awal sesi Asia.
Keseluruhannya, tidak banyak perubahan dapat dilihat daripada pergerakan mata wang susulan kenyataan terbaru Powell.
Euro kekal lemah walaupun penggubal dasar Bank Pusat Eropah (ECB) berkata bahawa pemotongan kadar faedah tidak ada dalam pertimbangan mereka pada masa akan datang.


Selamatkan Diri Semua! Data Inflasi AS Datang Goncang Pasaran

Setelah mengalami volatiliti harga yang tinggi pada awal minggu, suasana pasaran dilihat lebih tenang pada hari Selasa.
Pelabur kini lebih berwaspada menjelang penerbitan data inflasi Amerika Syarikat pada sesi New York akan datang.
Ketika sesi pasaran Eropah, indeks dolar yang mengukur kekuatan dolar greenback berbanding mata wang utama diniagakan sedikit berubah pada 103.90.
Indeks harga pengguna (CPI) AS dijangka akan meningkat 6% tahun ke tahun pada bulan Februari, turun daripada bacaan Januari pada 6.4%.
Sekiranya angka yang diterbitkan menunjukkan inflasi kekal kukuh dan tidak memuaskan, ia berupaya mencetuskan satu lagi volatiliti yang tinggi dalam pasaran malam ini.
 Bukan itu sahaja, ia pastinya bakal membuat Federal Reserve (Fed) ‘sakit kepala’ untuk menangani tekanan inflasi dan krisis yang melanda sektor perbankan AS.
Melihat pergerakan mata wang secara meluas, euro susut 0.3% untuk didagangkan pada sekitar harga 1.0700 berbanding greenback.
Penggubal dasar Bank Pusat Eropah (ECB) mengatakan beliau tidak melihat sebarang kesan daripada kejatuhan Silicon Valley Bank (SVB) ke atas bank Zon Eropah.
Sementara itu, mata wang yen juga merosot 0.8% pada 132.30 berbanding US dolar tetapi masih lagi mempertahankan keuntungan yang dicatatkan sebelum ini.
Dolar Aussie dan New Zealand pula diperdagangkan sedikit berubah di tengah-tengah sentimen pasaran yang semakin mereda.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Analisis Teknikal EUR/USD – Timeframe H4 – 25/1/2018

Jika diperhatikan, pergerakan momentum wave ke arah bullish masih dikuasai ketika ini. Dijangkakan, mood bullish ini akan berterusan pada minggu ini dan peluang re-entry yang boleh diperhatikan ketika ini adalah pullback.
 Sekiranya ia gagal untuk breakout resistance terhampir 1.2460/50, EUR/USD berpotensi untuk melakukan retracement penurunan, dan target pullback adalah ke sekitar harga 1.2350/1.2300 sebelum ia kembali bullish semula.
Oleh itu, penting untuk memperhatikan apakah pattern yang berpotensi terbentuk di sekitar harga jangkaan untuk ia pullback iaitu Key Support Zone ini sebelum memasuki pasaran. Walaubagaimanapun, jika ia terus breakout 1.2460 tanpa melakukan pullback, EUR/USD akan terus bullish ke target bullish seterusnya iaitu 1.2550/1.2500 pada hari ini.


USD/CAD Pamer Penurunan, Sekadar Pembetulan Harga Atau Isyarat Perubahan Trend?

Harga minyak mentah yang kembali meningkat semula dilihat memberi kesan terhadap pergerakan mata wang dolar Kanada yang sensitif terhadap pasaran minyak.
Perkembangan di Eropah, Jerman tidak lagi menentang langkah sekatan minyak Rusia sebelum ini dan laporan tersebut dilihat akan mendorong tekanan terhadap bekalan minyak dicampur dengan sentimen pasaran minyak mentah yang tidak menentu.
Menteri Ekonomi Jerman juga telah memaklumkan untuk mencari penyelesaian baru bagi menggantikan bekalan minyak Rusia tersebut.
Faktor ini dilihat akan memberi jangkaan keberangkalian untuk perubahan arah harga pada carta pasangan mata wang USD/CAD.
Sebelum ini, harga dilihat telah dipacu tinggi disebabkan faktor pengukuhan US dolar dalam pasaran menjelang mesyuarat FOMC minggu hadapan dengan jangkaan kenaikan kadar 50 mata asas oleh Federal Reserve (Fed).
Sementara harga minyak terus mengalami penurunan sebelum ini, dolar Kanada turut melemah mendorong kenaikan harga ke paras tertinggi 7 minggu sehingga dagangan Khamis semalam.
Setelah harga mencapai paras ketinggian sekitar 1.28800 menuju ke pembukaan sesi New York semalam, penurunan harga dipamerkan sepanjang sesi New York sehingga ke paras sekitar 1.27900.
Penurunan harga di bawah paras halangan Moving Average 50 (MA50) pada rangka masa 1 jam di carta USD/CAD semula memberi isyarat awal untuk perubahan trend bearish.
 Penurunan yang bersambung pada sesi Asia hari ini (Jumaat) menguji zon RBS (resistance become support) pada 1.27700 untuk melengkapkan corak pembetulan harga (correction) pada pergerakan trend bullish sebelum ini.
Jika kenaikan kembali diteruskan semula, zon rintangan pada 1.29000 akan menjadi tumpuan untuk diuji selepas kenaikan harga mengatasi ketinggian dicapai semalam.
Dan untuk kenaikan seterusnya, sasaran adalah pada ketinggian 1.3000 selepas mengatasi zon rintangan pada Disember 2021 yang lalu iaitu pada 1.29600.
Sebaliknya jika penurunan lebih rendah yang berlaku, zon RBS 1.26700 bakal dituju harga untuk trend bearish yang lebih jelas.
Penurunan yang diteruskan selanjutnya dilihat akan menguji pula paras tumpuan sebelum ini sekitar 1.26000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 2/11/2018

Sentimen pasaran semasa yang dilihat kembali pulih memberi kelebihan kepada matawang AUD. Rundingan yang diadakan melibatkan Presiden Donald Trump dan Presiden Xi Jinping yang dilihat positif sekaligus telah meredakan ketegangan perang dagang yang berlarutan sebelum ini. Dengan itu dapat dilihat pada pergerakan harga pada chart pasangan matawang AUD/USD membuat lonjakan hampir 140 pips bermula dari paras Magic Pivot melepasi ketiga-tiga paras resistance pada indicator Moshed Magic Line dan meneruskan lagi kenaikan sehingga ke paras tertinggi dicapai sekitar 0.72100 yang merupakan paras SBR (support become resistance) sebelum ini.
Bersambung pada sesi pasaran Asia hari ini pula, harga dilihat bergerak perlahan pada permulaan sesi di sekitar paras tertinggi semalam dan didagangkan lebih tinggi dari paras Magic Pivot 0.7162 hari ini. Namun, harga dilihat telah menyambung kenaikan mengatasi paras ketinggian harga semalam pada 0.72100 dan telah menyentuh paras resistance 0.7251 (MagicR1) dan harga semasa berada pada paras 0.72400 setakat jam 2.50 petang. Jika harga meneruskan lagi kenaikan, harga dilihat akan menuju ke paras resistance yang berada pada paras 0.7302 (MagicR2). Namun, sekiranya momentum kenaikan harga kian mengukuh, harga berpotensi untuk mencapai paras ketinggian yang baru sehingga ke paras 0.7390 (MagicR3) seterusnya mengatasi paras ketinggian pada Ogos lalu.
Sebaliknya, jika data pekerjaan NFP menyokong USD untuk kembali mengukuh, berkemungkinan harga akan ditekan semula ke paras lebih rendah dari paras Magic Pivot dan perurunan awal harga dilihat akan ke paras 0.7111 yang merupakan paras support terdekat. Kemudiannya, harga yang berjaya meneruskan penurunan dijangka akan kembali menguji paras terendah harga pada penghujung Oktober lalu sekitar paras support 0.7022 (MagicS2). Dan jika harga masih kekal didagangkan ke paras lebih rendah, harga dijangka akan mencecah ke paras 0.6972 untuk harga membuat paras lower low yang baru pada chart AUD/USD.
 Pasaran akan lebih berhati-hati untuk dagangan pada pasangan matawang USD yang dilihat sedikit berisiko menjelang data pekerjaan NFP pada malam ini. Kawal posisi dagangan dan gunakan indicator Moshed Magic Line untuk melihat paras-paras yang menjadi tumpuan harga.

Paras support: 0.7111, 0.7022, 0.6972.
Paras resistance: 0.7251, 0.7302, 0.7390.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Amboi! Sampai 100 Pips GBP/USD ‘Reverse’ Naik Semula

Arah pergerakan harga mula berubah pada carta pasangan mata wang GBP/USD pada Jumaat lalu ketika pasaran mengakhiri dagangan Jun dengan suku kedua 2023 melabuhkan tirainya.
Pound memanfaatkan peluang untuk melonjak semula setelah tekanan pengukuhan US dolar di penghujung minggu itu mulai reda.
Sebelumnya, beberapa faktor yang menyokong pengukuhan US dolar telah menekan jatuh harga sehingga ke paras 1.26000.
Pada Jumaat, harga berjaya melantun semula dari paras sokongan tersebut lebih 100 pips melepasi paras tumpuan 1.27000.
Ini disebabkan penyusutan US dolar ketika data indeks perbelanjaan peribadi pengguna Amerika Syarikat (AS) diterbitkan dengan angka perlahan di samping penganalisis menilai berlaku aktiviti profit taking oleh para pemain pasaran.
Lonjakan harga yang melepasi halangan Moving Average 50 (MA50) pada rangka masa 1 jam di carta GBP/USD mencetus jangkaan awal untuk perubahan trend bullish semula.
Menyambung pembukaan di awal minggu ini untuk memulakan dagangan awal Julai, harga perlahan di zon 1.27000 sementara pelabur menantikan isyarat selanjutnya.
 Sekiranya lonjakan berjaya dipaparkan, corak kenaikan harga mungkin akan diperlihatkan menuju semula zon rintangan minggu-minggu sebelum ini sekitar ketinggian 1.28400.
Kenaikan lebih tinggi dari itu akan memecah rekod tertinggi harga sejak April 2022 dengan sasaran menuju ke 1.29000 pula.
Sebaliknya, jika harga kembali menjunam dari zon 1.27000, paras sokongan minggu lalu pada 1.26000 akan kembali dituju untuk diuji semula.
Jika tembus, harga akan menyambung pergerakan bearish minggu lalu untuk menuju pula zon tumpuan berikutnya yang berada pada 1.25000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tuntutan Insurans Pengangguran U.S. Berkurangan Ke Paras 222,000 Minggu Lalu

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) kepada 222,000 bagi minggu berakhir pada 13 Oktober berbanding minggu sebelum itu yang mencatatkan jumlah 244,000.
Data yang dikeluarkan ini lebih rendah daripada jangkaan penganalisis sebanyak 240,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran kali ini adalah yang terendah sejak Mac 1973.
 Jumlah penduduk yang masih menerima faedah pengangguran ini berkurangan sebanyak 16,000 kepada 1.89 juta pada minggu berakhir 07 Oktober.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya.
Sepertimana pasaran memberi perhatian kepada data NFP (non-farm payroll) setiap bulan, data ini juga menggambarkan keadaan pasaran buruh semasa di US.


Tembus Siling! Untung Besar Trader Yang ‘BUY’ AUD/USD

Pergerakan harga pada carta pasangan matawang AUD/USD mencanak sehingga 130 pips kenaikan harian dicatatkan semalam. Apa yang terjadi?
Masih lagi didorong oleh faktor yang sama dalam pasaran iaitu laporan perkembangan positif penghasilan Covid-19 oleh beberapa firma yang terlibat.
Vaksin AstraZeneca memberikan hasil keputusan yang memberangsangkan sebelum menyusul laporan vaksin CanSinoBIO dari syarikat China turut menunjukkan tindak balas positif dari hasil kajian.
Faktor yang memulihkan sentimen pasaran ini telah meningkatkan permintaan matawang utama khususnya matawang komoditi termasuk dolar Australia.
Atas faktor yang sama juga, US dolar mengalami penyusutan nilai yang ketara sebagai matawang safe-haven. Pelabur akan melepaskan pegangan aset selamat dan beralih ke arah pelaburan yang memberi pulangan yang tinggi dalam sentimen pulih pasaran.
Penyusutan US dolar dan pengukuhan dolar Aussie memberi keputusan arah yang jelas bagi pergerakan AUD/USD semalam.
 Kenaikan harga bermula di zon resistance sebelum ini sekitar 0.70200 dan melonjak sehingga mencapai paras ketinggian 0.71460 di penghujung sesi New York. Ini adah paras tertinggi 13 bulan yang berjaya dicapai.
Momentum kenaikan dijangka akan berterusan dan mendorong harga naik lebih tinggi menuju paras resistance 0.71700 iaitu paras tertinggi sejak dagangan April 2019 lalu.
Jika penurunan harga kembali berlaku, paras awal penurunan dilihat pada 0.70800 yang sebelum ini merupakan resistance pada dagangan Julai 2019.
Penurunan lebih rendah akan kembali ke zon RBS (resistance become support) 0.70300 yang menjadi paras rintangan harga sebelum ini.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Aduh! Kenapa GBP/USD Menjunam Balik Ni?

Pound Sterling terus mengalami kejatuhan nilai pada pembukaan dagangan sesi Asia hari ini menyambung penurunan yang telah berlaku pada sesi sebelumnya. Apa yang terjadi?
Situasi sebelum ini memberi harapan terhadap pelabur terhadap rundingan Brexit, namun kini kembali dicemarkan oleh laporan kurang baik yang memudarkan keyakinan pelabur.
Pemimpin Kesatuan Eropah (EU) meminta Suruhanjaya Eropah untuk membentangkan rancangan no-deal Brexit sebagai persediaan untuk senario terburuk keputusan rundingan.
Kerajaan EU dilihat semakin kecewa terhadap isu perdagangan, keselamatan serta perairan yang terus gagal mencapai persetujuan.
Justeru itu, dapat dilihat reaksi pedagang dalam pasaran pada carta pasangan GBP/USD di mana harga kembali menjunam setelah menguji paras ketinggian 1.33000 di zon resistance tersebut di sesi New York.
Sebelum itu pada sesi Eropah, harga telah berjaya pamerkan kenaikan setelah data inflasi UK mencatatkan bacaan baik. Namun, kenaikan tidak berjaya bertahan lama sebelum penurunan dilihat pada sesi berikutnya.
 Bersambung pada sesi Asia pagi ini, harga terus membuat penurunan di bawah paras sokongan Moving Average 50 (MA50) pada rangka masa 1 jam memberi isyarat awal perubahan trend bearish.
Penurunan dijangka akan menuju ke zon tumpuan dalam julat harga 1.32000-1.31500 sebelum memberi isyarat arah pergerakan selanjutnya.
Sekiranya penurunan lebih rendah diteruskan, zon sokongan harga dilihat pada paras sekitar 1.30600.
Namun jika harga masih berjaya meneruskan kenaikan semula, zon resistance 1.33000 akan diuji sekali lagi dengan jangkaan harga berjaya menembusinya.
Kenaikan lebih tinggi akan mencatatkan paras ketinggian terbaru 11 minggu berkemungkinan mampu mencapai paras sehingga 1.35000.
Lihat gambar carta pasangan mata wang GBP/USD di bawah untuk rujukan analisis teknikal anda.


Pound Masih Bertahan, GBP/USD Pamer Lonjakan Lagi

Walaupun masih dilihat antara mata wang yang berisiko, Pound Sterling berjaya catatkan prestasi dagangan harian terbaik semalam berbanding mata wang utama yang lain dalam pasaran.
Ini turut disokong oleh perkembangan vaksin di UK menerusi laporan berkenaan syarikat Novavax Inc dengan tahap keberkesanan yang memberangsangkan dalam ujian klinikal fasa ketiga.
Laporan awal menyatakan kegunaan vaksin sudah mula diperiksa dan kerajaan UK juga telah memesan 60 juta dos vaksin tersebut.
Faktor ini turut menjadi pemangkin lonjakan harga pada carta pasangan mata wang GBP/USD semalam di samping penyusutan US dolar dengan bacaan KDNK AS suku terakhir 2020 yang rendah.
Kenaikan harga lebih 100 pips semalam menguji semula paras ketinggian 1.37400 namun masih gagal menembusi ke paras lebih tinggi sebelum menutup dagangan sesi New York sedikit rendah.
Bersambung pada dagangan di sesi Asia pada Jumaat, harga susut ke paras 1.37000 dan menguji paras sokongan Moving Average 50 (MA50) pada rangka masa 1 jam pergerakan harga yang akan memberi isyarat kecenderungan trend harga semasa.
 Jika harga susut lebih rendah di bawah paras 1.37000, jangkaan untuk harga jatuh lebih rendah akan menuju ke zon RBS (resistance become support) pada 1.36000.
Sebaliknya jika harga berjaya menyambung semula lonjakan harga semalam, paras ketinggian terbaru harga pada carta GBP/USD akan direkodkan lagi.
Paras ketinggian tumpuan seterusnya adalah dilihat sekitar 1.38300 untuk paras tertinggi terbaru harga sejak dagangan April 2018 lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBPUSD Meroket 185 Pip dalam Masa 1 Minit. Kesan “Fat Finger”?

Sedang ramai trader Australian Dollar menunggu keputusan Rate dari RBA, lebih kurang 10 minit sebelum itu, GBP/USD tiba-tiba melonjak dari paras 1.4480 ke 1.4660, 180 pip dalam hanya kurang 1 minit.
Rujuk candle Time Frame 1 minit di bawah.

Tiada isu yang jelas berkaitan lonjakan GBP ini kecuali ada satu rumors yang ia adalah berkaitan ucapan Perdana Menteri Jepun, Shinzo Abe yang mengatakan mereka menyokong untuk UK kekal dalam EU pada isu referendum (brexit) kali ini. Ini kerana pelaburan Jepun dalam UK adalah sebanyak 59 billion akan terjejas jika UK keluar dari EU.
Sebab-sebab lain yang mengulas lonjakan tersebut secara nyata, buat masa ini belum dapat dikenal pasti.
 Terdapat laporan dimana macam yang saya ulas semalam(rujuk sini), spekulator berlegar-legar dipasaran Pound untuk memakan trader-trader kecil. Ia dipastikan lagi kerana ada rumors yang mengatakan “Fat Finger”(spekulator) masuk dan keluar untuk trigger SELL trader kecil, sebelum “dump” GBP/USD dengan cara yang sangat clean.(ambil untung sebaiknya)
Buy Order trigger dalam liquidity yang amat sedikit. Boom! Terus meroket!
Dalam menghadapi isu “Brexit” trader diingatkan supaya berhati-hati dan jaga setiap aspek dari segi Money Management dan sebagainya.
Saya akan update jika terdapat penjelasan lebih kenapa GU naik secara tiba2 seperti tadi.
Nota: Posisi saya BUY GBPUSD awal pagi tadi membuahkan hasil. (rujuk gambar) Saya entry menggunakan Teknik Magic Line seperti yang saya ceritakan di dalam Buku MoshedFX’s Ultimate Trader Mastery. Rezeki Ramadhan.


Carney: Kenaikan Kadar Akan Dibincangkan Beberapa Bulan Akan Datang

Gabenor Bank of England (BoE) Mark Carney dalam komennya terhadap ECB pada Rabu berkata pengurangan rangsangan polisi monetari mungkin diperlukan jika ahli MPC (Monetary Policy Committee) melihat trade-off terhadap polisi semasa semakin berkurangan.
Bagi trade-off bergerak ke arah tersebut akan bergantung kepada bagaimana pertumbuhan penggunaan diseimbangkan oleh komponen permintaan dan sama ada terdapat pertumbuhan dalam gaji.
Dengan ekonomi kini hampir beroperasi pada kapasiti penuh, trade-off yang dihadapi oleh MPC semakin berkurang dan juga paras tertinggi inflasi yang sanggup dihadapi semakin menurun.
Trade-off adalah mengambil atau mencapai satu sahaja objektif daripada dua perkara penting di mana perkara yang dipilih itu adalah lebih penting daripada yang satu lagi.
 Carney juga menunjukkan akan terdapat peralihan dalam trend polisi monetari dengan pengurangan rangsangan. Hal ini berikutan pertumbuhan gaji dan produktiviti di samping paras pelaburan yang kukuh.
Dalam konteks ini, pendirian Bank of England akan bergantung kepada data di masa hadapan dan bukti kelemahan data ini akan mengurangkan potensi kenaikan kadar faedah dalam masa terdekat khususnya jika jualan runcit semakin lemah atau terdapat pemulihan mendadak oleh Sterling.
Komen Carney ini juga menunjukkan, kesudian BoE menaikkan kadar faedah tahun ini yang mana ‘lebih hawkish’ daripada ucapannya minggu lalu.
Selepas komen beliau pada Rabu, Gbp/Usd mengukuh sehingga hampir 160 pip dan kini telah menembusi 1.2960.


Eksport Kanada Capai Rekod Tertinggi

Akaun perdagangan Kanada masih lagi merekodkan defisit pada Mac dengan C$0.13 billion berbanding bulan sebelum itu yang merekod C$1.1 billion yang pada mulanya dilaporkan C$1.0 billion. Jangkaan bagi data kali ini ialah sedikit lebihan 0.3 billion.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade deficit (kurangan dagangan).
Eksport negara ini meningkat 3.8% pada tempoh sama ke paras tertinggi C$47 billion dengan peningkatan 12.9% dalam masa setahun hingga Mac 2019.
 Import pula meningkat 1.7% pada Mac kepada C$47.1 billion dengan kenaikan 7 dari 11 kategori barangan yang diimport. Terdapat kenaikan yang tinggi dalam import emas dan juga barangan mesin.
Manakala lebihan dagangan dengan US semakin kurang kepada C$4.0 billion dari C$4.5 billion sebelum ini.
Isu perdagangan telah menjadi perhatian beberapa minggu ini selepas Presiden Trump mengancam untuk mengeluarkan US dari perjanjian NAFTA dalam masa yang sama juga telah mengenakan cukai 20% terhadap import balak Kanada.
Kejatuhan dalam harga minyak mentah dunia juga memberi kesan negatif kepada akaun dagangan Kanada dalam beberapa bulan akan datang walaupun faktor kompetitif Kanada semakin meningkat dalam pasaran US dengan kelemahan dolar Kanada.


USD/JPY Tembus Ke Paras Tertinggi Terbaru Lagi!

Pasaran masih menantikan perkembangan perbincangan mengenai pakej rangsangan ekonomi Amerika Syarikat (AS) yang mempengaruhi sentimen dagangan minggu ini selepas keputusan mengejut Presiden Donald Trump untuk menghentikan perbincangan tersebut.
Matawang US dolar kekal bergerak lemah sejak semalam susulan kenyataan terbaru oleh Trump yang mendesak agak bantuan untuk sektor penerbangan dan perniagaan kecil diluluskan. Hal tersebut kembali memulihkan sentimen yang berisiko sebelumnya.
Matawang safe-haven buat masa ini masih didagangkan perlahan khususnya US dolar dan Yen Jepun. Secara perbandingan, Yen lebih lemah berbanding US dolar seperti kenaikan harga yang dipamerkan pada carta USD/JPY.
Ekonomi Jepun masih lagi bergelut untuk menuju ke arah pemulihan selepas pandemic melanda. Gabenor bank pusat, Haruhiko Kuroda mengatakan beliau sedang menilai impak pandemik dan akan meningkatkan pelonggaran dasar polisi jika diperlukan.
Walaupun US dolar bergerak lemah, harga pada carta USD/JPY telah berjaya membuat kenaikan melepasi resistance 105.800 dan mencapai paras ketinggian 106.100 semalam.
Paras tersebut juga mencatatkan paras tertinggi untuk daggangan 3 minggu dengan jangkaan kenaikan akan masih diteruskan.
 Harga yang bergerak di atas paras sokongan Moving Average 50 (MA50) pada pergerakan 1 jam harga turut memberikan isyarat trend kekal bullish.
Pergerakan harga perlahan di sesi Asia pada ini selepas mendatar pada sesi sebelumnya dengan bergerak di bawah paras ketinggian yang dicapai semalam.
Kenaikan lebih tinggi dijangkakan akan menuju paras 106.500 yang merupakan paras resistance diuji pada dagangan awal September lalu.
Namun, jika berlaku penurunan harga, paras 105.800 akan kembali menjadi tumpuan semula dengan membentuk zon RBS (resistance become support) ayng baru.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Kewangan Pada Sesi Dagangan Asia

US dolar sedikit tertekan pada awal pagi Jumaat namun tetap mengukuh berbanding yen dan euro berikutan Presiden U.S. Donald Trump menyatakan kebimbangan mengenai kekuatan mata wang dan kenaikan kadar faedah the Fed.
Trump berkata dalam satu temu bual dengan CNBC pada hari Khamis bahawa dolar yang kuat meletakkan Amerika Syarikat pada tahap yang merugikan, sambil menambah bahawa yuan China “jatuh menyusut.”
Matawang yang kukuh cenderung menjadikan eksport negara lebih mahal.
Trump juga menunjukkan rasa tidak puas hati mengenai pengetatan monetari Fed, dengan mengatakan bahawa dia bimbang tentang kesannya terhadap ekonomi U.S. dan daya saing US.
White House selepas itu mengeluarkan kenyataan bahawa walaubagaimanapun Trump tetap menghormati keputusan bank pusat A.S. dan tidak campur tangan terhadap keputusan dasarnya.
 Menurut penganalisis hal tersebut sedikit menganggu tumpuan pasaran namun ia tidak sehingga menganggu pertukaran asing setakat ini. Ketika ini dapat dilihat bahawa Trump mengkritik kelemahan yuan dan euro dan pengukuhan US dolar. Hal tersebut telah membuat beberapa pemain pasaran sedikit terkejut.
US dolar mencatat sedikit kerugian daripada pengukuhan yang dicapai semalam berbanding yen pada 112.05 dari bacaan 113.18.
Matawang Euro mengukuh sedikit berbanding yen selepas kenyataan Trump namun terbatas.
Indeks US dolar yang mengukur kekuatan greenback berbanding enam matawang utama mengukuh 0.09 peratus kepada 95.07 setakat jam 9.50 pagi.
Komen Trump yang menyatakan tidak senang beliau dengan pengukuhan US dolar ini bukanlah yang pertama kali. Beliau pernah menyatakan hal yang sama pada tahun lepas.
Menurut penganalisis, dolar yen masih boleh terpengaruh kerana apa yang dilakukan Trump menimbulkan keprihatinan mengenai dasar perdagangan, jadi ia juga boleh menimbulkan sentimen risiko.


Ringgit Rekod Keuntungan Tertinggi Pada Selasa Dengan Kenaikan Hampir 350 Pip Berbanding US Dolar

Ringgit meneruskan pengukuhan sejak minggu lepas dan ditutup tinggi berbanding US dolar selepas kenaikan mendadak hampir 350 pip dalam sesi dagangan Selasa. Pengukuhan Ringgit ketika ini banyak disokong oleh prestasi cemerlang pasaran ekuiti Asia berikutan kelegaan terhadap pilihanraya Perancis pada Ahad.
Ketika ini Ringgit berbanding US dolar (Usd/Myr) berada di sekitar 4.3653 di mana paras penutup Isnin di sekitar 4.4005.
Sejak beberapa minggu lepas pasaran diselubungi dengan sentimen yang tidak menentu dalam geopolitik antarabangsa dan semakin memuncak pada Ahad dengan berlangsungnya pilihanraya pusingan pertama Perancis. Pasaran Eropah sedikit lega dengan calon Emmanuel Macron terus mendahului tinjauan pendapat berbanding Le Pen.
Walaubagaimanapun, dengan terpilihnya Le Pen ke pusingan kedua masih memberi kebimbangan kepada pasaran di mana seperti yang kita tahu pendirian beliau yang anti-EU. Le Pen juga mahu mengeluarkan Perancis dari Kesatuan Eropah.
 Perkembangan terbaru di Eropah telah menyebabkan pelabur-pelabur mengalihkan perhatian mereka kepada pasaran pesat membangun (emerging market) seperti Malaysia yang memberi kesan positif kepada Ringgit.
Permintaan terhadap bon kerajaan Malaysia juga meningkat disebabkan sentimen semasa di Eropah yang masih berhadapan dengan ketidaktentuan walaupun pasaran secara keseluruhan sedikit lega berbanding minggu lepas.
Selain itu, terdapat juga tanda-tanda kemasukan pelaburan yang semakin meningkat ke dalam Bursa Malaysia. Tidak lupa juga sumbangan peningkatan pendapatan negara berikutan kenaikan harga minyak mentah global yang terus menyokong Ringgit.
Untuk rekod, Malaysia adalah pasaran kedua Asia Tenggara yang paling banyak menerima kemasukan modal di belakang Indonesia menurut Morgan Stanley Singapura.


Kanada Kehilangan Lebih 30K Pekerjaan Pada Julai, Apakah Tindakan BoC Seterusnya?

Ekonomi Kanada kehilangan 30,600 pekerjaan bersih pada bulan Julai, dalam kerja sepenuh masa dan sambilan, kata Statistik Kanada pada hari Jumaat. Kadar pengangguran kekal pada rekod rendah 4.9%.
Penganalisis yang ditinjau oleh Reuters malah menjangkakan peningkatan sebanyak 20,000 pekerjaan pada bulan Julai, dan kadar pengangguran meningkat kepada 5.0%. Doug Porter, ketua ekonomi pasaran modal BMO berpandangan bahawa, “secara keseluruhannya, ia adalah satu kekecewaan yang sederhana. Saya fikir tanggapan keseluruhannya ialah pertumbuhan pekerjaan semakin berkurangan tetapi ini jelas lebih lemah daripada yang dijangkakan.”
“Saya fikir terdapat beberapa isu sama ada kelembapan ini lebih didorong oleh permintaan atau bekalan. Dalam erti kata lain, kami melihat satu lagi penurunan dalam kadar penyertaan dalam tenaga buruh pada bulan Julai dan ia dilihat ketara bahawa kebanyakan kelemahan adalah dalam penjagaan kesihatan dan pendidikan.”
 Secara amnya, penganalisis berpandangan bahawa pasaran buruh masih berkembang dan kadar pengangguran berada pada paras terendah dalam tempoh hampir 50 tahun. Bukan itu sahaja, pertumbuhan gaji juga kukuh. Berdasarkan pengamatan, majikan turut berhadapan masalah dalam mencari pekerja.
Dengan ini, penganalisis mengandaikan bahawa Bank of Canada akan memperlahankan kadar kenaikan kadar dalam mesyuarat yang akan datang.
Disisi lain, Andrew Grantham, pakar ekonomi CIBC berpandangan bahawa angka hari ini dilihat semakin membingungkan penggubal dasar, Bank of Canada mungkin akan menumpukan pada kadar pengangguran rendah yang bersejarah dan pertumbuhan gaji yang masih kukuh untuk mewajarkan satu lagi kenaikan kadar pada mesyuarat seterusnya.
Mata wang US dolar didagangkan lebih kukuh berbanding mata wang Kanada dengan pengukuhan sebanyak 0.67% kepada paras dagangan 1.2951.


CPI Teras Jepun Naik 9 Bulan Berturut-Turut, Petunjuk Kepada Pemulihan Ekonomi Negara

Harga teras pengguna Jepun meningkat kepada 0.7% pada bulan September berbanding tahun lepas merekodkan peningkatan 9 bulan berturut-turut, memberikan harapan kepada bank pusat untuk melihat lonjakan inflasi ke arah 2 peratus dengan keadaan ekonomi yang semakin pulih.
Data ini penting dan akan menjeadi penelitian utama kepada Bank Pusat Jepun (BOJ) sebelum mengemas kini unjuran pertumbuhan ekonomi jangka masa panjang dan juga perkembangan harga menerusi laporan outlook BOJ pada minggu depan.
Indeks harga pengguna teras (Core CPI) seluruh Jepun yang tidak termasuk bahan makanan mentah meningkat sedikit perlahan daripada jangkaan median 0.8%. Walau bagaimanapun, harga penggunan masih naik 0.2% pada bulan September jika dibandingkan dengan bacaan pada tahun lalu.
 Peningkatan ini mengukuhkan Yen berbanding matawang lain kecuali US dolar. USD/JPY naik 0.16% kepada 114.15 setakat jam 10.25 pagi
Harga teras pengguna di Tokyo dikeluarkan 1 bulan lebih awal sebelum laporan bacaan indeks bagi seluruh negara. Bacaan indeks CPI di Tokyo meningkat 0.6% pada bulan Oktober berbanding tahun lalu, dan lebih tinggi daripada jangkaan median yang melihat peningkatan sebanyak 0.5%. Inflasi di Tokyo meningkat dalam kadar lebih cepat sejak Mac 2015.
Pertumbuhan ekonomi di Jepun meningkat 2.5% pada suku tahun kedua didorong oleh perbelanjaan pengguna dan korporat yang turut naik. Ekonomi Jepun dijangkan akan terus stabil pada suku tahun seterusnya.
Walau bagaimanapun, pasaran masih bimbang dengan inflasi yang kekal di bawah sasaran 2 peratus BOJ serta kebimbangan syarikat-syarikat menganggu aktiviti perpebelanjaan pengguna sekiranya mereka menaikkan harga barangan. BOJ diramalkan akan terus mengekalkan kadar faedah dalam mesyuarat minggu hadapan.


ADP-NFP: Amerika Tambah 219,000 Pekerjaan Sektor Swasta Pada Bulan Lalu

Jumlah pekerjaan di Amerika Syarikat bertambah sebanyak 219,000 pada bulan lalu lebih daripada jangkaan pasaran 186,000. Tidak banyak reaksi matawang US dolar selepas data ini dikeluarkan pada pukul 8.15 malam tadi dengan matawang greenback sedikit lemah setakat ini.
Data pekerjaan ini dikeluarkan oleh ADP (Automatic Data Processing), manakala data NFP pula dikeluarkan oleh Jabatan Buruh A.S. sendiri.
 Hubungan antara data ADP-NFP dan data NFP yang dikeluarkan pada Jumaat agak positif sejak beberapa bulan lalu. Namun, pasaran tidak boleh bergantung 100% kepada ADP-NFP untuk melihat data NFP pada Jumaat.
Walaupun begitu, data hari ini menunjukkan prestasi yang kekal kukuh di Amerika Syarikat dan menambah keyakinan dalam pasaran buruh Amerika Syarikat.
Diingatkan kepada para pembaca bahawa pada 3 Ogos ini bersamaan hari Jumaat, laporan data pekerjaan Non-Farm Payroll untuk bulan Julai akan dikeluarkan pada pukul 8.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang besar kepada pasaran. Data ‘average hourly earnings’ juga akan menjadi tumpuan The Federal Reserve sebagai petunjuk trend kenaikan kadar gaji.


Data Zew Jerman Bakal Dorong Penurunan Lebih Rendah EUR/USD

Pergerakan harga pada carta pasangan matawang EUR/USD pada sesi Asia hari ini mendatar dan perlahan sebelum arah lebih jelas pada sesi pasaran Eropah.
Sesi Eropah menyaksikan harga mula mempamerkan penurunan yang menunjukkan matawang Euro kembali didagangkan lebih lemah berbanding US dolar.
US dolar juga disokong oleh kenaikan pada indeks S&P 500 sekitar 4% namun kerugian kembali dicatatkan pada dagangan sesi Eropah semula.
Harga kembali turun di bawah paras sokongan Moving Average 50 (MA50) pada 1 jam pergerakan harga di carta EUR/USD di mana penurunan menguji paras terendah harian yang dicatatkan semalam sekitar 1.11000.
Penyusutan nilai Euro juga turut didorong oleh jangkaan bacaan data sentimen ekonomi Jerman tinjauan ZEW yang merosot akibat wabak pandemik COVID-19.
Data yang diterbitkan pada jam 6 petang waktu tempatan mencatatkan bacaan lebih rendah iaitu -49.5 mata jauh lebih rendah berbanding jangkaan penurunan kepada -29.7 mata.
 Penurunan harga yang lebih rendah akan menguji zon support harga di sekitar paras 1.10500 dimana paras tersebut gagal ditembusi harga pada dagangan minggu lalu.
Jika harga berjaya meneruskan penurunan lebih rendah, jangkaan penurunan akan turun ke bawah paras 1.10000 dan menguji zon RBS (resistance become support) tersebut.
Namun jika kenaikan harga kembali berlaku, harga dilihat akan menguji semula zon resistance sekitar paras 1.11800 – 1.12000 atau paras ketinggian dagangan semalam.
Kenaikan lebih tinggi pula dijangka menuju paras 1.13000 atau zon resistance di bawah paras 1.15000 pada kenaikan sebelum ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lonjakan GBP/JPY Capai Paras Paling Tinggi Dalam Tempoh 6 Tahun!

Tahukah anda pergerakan harga pada carta pasangan mata wang GBP/JPY semalam merekodkan paras tertinggi terbaru lagi untuk tempoh 6 tahun?
Ye betul. Lonjakan harga pada pembukaan dagangan awal minggu semalam mencapai paras tertinggi sejak Februari 2016!
Mata wang safe-haven Yen mengekalkan penyusutannya yang berlarutan beberapa minggu susulan polisi dovish oleh bank pusat Jepun.
Dan lebih memberi kesan terhadap Yen apabila Bank of Japan (BOJ) dilaporkan telah menawarkan pembelian bon 10-tahun kerajaan Jepun tanpa had untuk mengimbangi hasil bon yang mencapai paras tertinggi 6 tahun.
Reaksi pasaran di sesi Asia semalam telah memperlihatkan lonjakan harga pada carta GBP/JPY melonjak melepasi paras rintangan 162.00 sehingga mencapai paras ketinggian terbaru sekitar 164.500.
Namun pada sesi Eropah bersambung ke sesi New York harga telah membuat penurunan semula ke zon 162.00 ekoran penyusutan oleh mata wang Pound selepas pasaran memberi reaksi terhadap komen yang agak berjaga-jaga oleh Gabenor bank pusat England, Andrew Bailey.
Penurunan harga walau bagaimanapun disokong oleh paras sokongan Moving Average 50 (MA50) pada rangka masa 1 jam, yang masih memberi isyarat untuk harga kekal bergerak dalam trend bullish.
 Sekiranya harga berjaya melonjak semula dari zon 162.00, rintangan 164.500 yang dicapai harga pada lonjakan semalam akan kembali diuji sekali lagi.
Kenaikan lebih tinggi melepasi rintangan tersebut akan terus mencatatkan paras ketinggian terbaru 6 tahun.
Sebaliknya jika penurunan harga yang berlaku pada sesi Eropah semalam adalah pencetus pergerakan untuk trend bearish, pelabur perlu bersiap sedia untuk kejatuhan harga semula.
Gagal melepasi rintangan pada 162.00 boleh mendorong harga untuk memulakan penurunan dengan jangkaan menuju sehingga bawah paras 160.00.
Paras 156.500 akan jadi sasaran bagi penurunan lanjut harga yang diteruskan pada trend bearish yang lebih jelas.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Minit Mesyuarat Bank Pusat Australia

Bank pusat Australia (Reserve Bank of Australia, RBA), dalam minit mesyuarat yang dikeluarkan pagi tadi menjangkakan pertumbuhan ekonomi yang sedikit perlahan pada suku pertama yang disebabkan pertumbuhan penggunaan yang lemah.
“Kelemahan pertumbuhan dalam jualan runcit pada suku pertama menjadi penyumbang kepada pertumbuhan penggunaan yang semakin perlahan,” seperti yang dinyatakan dalam minit mesyuarat.
RBA dalam mesyuarat 6 Jun lalu mengekalkan kadar faedah di paras terendah 1.50%. Ini juga adalah kali ke-10 polisi kadar faedah bank pusat dikekalkan.
 Bank pusat Australia mengekalkan pendirian berhati-hati tentang pasaran perumahan dengan peningkatan kredit perumahan. Walaupun kerajaan telah mengambil langkah untuk mengurangkan kerancakan aktiviti perumahan, tetapi risiko tetap ada khususnya di bandar-bandar besar.
Dalam laporan berasingan pada Selasa, Biro Statistik Australia mengatakan harga rumah naik 2.2% pada suku pertama berbanding kenaikan 4.1% pada suku keempat 2016.
Laporan juga mengatakan, kadar faedah tidak boleh dinaikkan kerana bank pusat mahu melihat pertumbuhan ekonomi dan inflasi yang lebih pantas. Dua petunjuk ekonomi ini agak mengecewakan sejak akhir-akhir ini di mana GDP hanya meningkat 0.3% pada suku pertama.
Kerajaan Australia pula meramalkan pertumbuhan ekonomi (GDP) berkembang 2.7% dalam tempoh 2017-2018 seperti yang dinyatakan alam pembentangan bajet bulan lalu di mana inflasi diramalkan di paras 2%.


Sentimen Terkini Pasaran Forex Setakat Awal Pembukaan Sesi Asia

US dolar susut berbanding enam matawang utama pada awal pagi Khamis walaupun selepas The Fed mengekalkan pandangan untuk menaikkan kadar faedah sebanyak tiga kali pada tahun 2018 berbanding empat kali kenaikan.
Fed menaikkan kadar faedahnya sebanyak 0.25% kepada 1.75% pada awal pagi Khamis dan menjangkakan akan adanya dua kali lagi kenaikan kadar faedah pada tahun 2018. Dalam masa yang sama, the Fed menekankan bahawa pemotongan cukai dan perbelanjaan kerajaan akan meningkatkan ekonomi dan inflasi.
Bank pusat bercadang untuk meningkatkan kadar faedah sebanyak tiga kali lagi pada tahun 2019.
US dolar melemah, berikutan harapan pelabur bahawa the Fed akan membuat kenaikan sebanyak empat kali pada tahun ini dan bukannya tiga kali kenaikan. Hal ini menyebabkan pelabur mengambil keutungan selepas pengumuman tersebut.
Indeks US dolar melemah berbanding enam matawang utama sebanyak 0.13% ke paras harga 89.16 setakat pada pukul 10.50 pagi.
 “The Fed akan menaikkan kadar sebnayak tiga atau empat kali dalam tahun ini dan tidak akan banyak mempengaruhi pasaran matawang. Hal ini kerana pasaran telah menjangkakan the Fed akan meneruskan polisi monetari mereka.” kata Shin Kadota, ahli strategi senior di Barclays di Tokyo.
Pasaran sedang menantikan keputusan mesyurarat Bank of England (BOE) pada hari Khamis. Para pelabur mula meninjau monetari polisi BoE selepas data gaji British yang mantap mengandaikan jangkaan bahawa bank pusat akan menaikkan kadar pada seawal bulan Mei.
Pair GBP/USD melonjak keparas tertinggi enam minggu lalu pada harga 1.4163.
Pair USD/JPY pula menurun sebanyak 0.40% ke paras harga 105.63.
Pari EUR/USD menaik sebanyak 0.17% ke paras harga 1.2359 setakat pada pukul 10.55 pagi.
Pair AUD/USD menurun sebanyak 0.28% ke paras harga 0.7743 setakat ini.


Emas Kembali Didagang Meningkat Selepas Mencatat Kerugian Pada Minggu Lepas

Emas memasuki dagangan melonjak pada hari Jumaat menjelang mesyuarat menteri kewangan daripada peneraju ekonomi terbesar di dunia yang bakal diadakan di Itali pada hujung minggu ini bagi membincangkan isu perdagangan termasuk pertukaran matawang.
Emas bagi penghantaran Jun di bahagian Comex New York Merchantile Exchange meningkat sebanyak 0.21 peratus kepada $1,226.75.
Semalam, harga emas diniagakan lebih tinggi pada Khamis disebabkan kelemahan US Dollar walaupun beberapa data ekonomi dicatat positif.
Niaga hadapan emas didagangkan melebihi paras terendah dalam tempoh lapan minggu gara-gara pergolakan politik di Washington selepas Presiden Trump memecat Pengarah FBI, James Comey. Namun begitu, keuntungan emas dihadkan apabila data inflasi dan data tuntutan pengangguran dikeluarkan lebih baik dari jangkaan.
Data inflasi Amerika Syarikat dilaporkan meningkat sebanyak 0.5 peratus pada bulan April, di atas jangkaan peningkatan sebanyak 0.2 peratus.
 Sementara itu, bilangan rakyat Amerika yang memfailkan insurans tuntutan pengangguran menurun kepada tahap yang paling rendah dalam tempoh 28 tahun.
Laporan bullish daripada Jabatan Buruh ini secara tidak langsung menguatkan lagi prospek kenaikan kadar penanda aras bagi bulan Jun.
Menurut Fed rate monitor tools, 80 peratus pelabur menjangkakan Fed akan menaikkan kadar bagi bulan Jun berbanding 63 peratus pada minggu sebelumnya.
Emas dikatakan sensitif terhadap kenaikan kadar kerana ia berupaya untuk merubah harga untuk memiliki logam berkenaan.
Ini Keputusan Rundingan AS dan China Bagi Mengurangkan Defisit Perdagangan AS!


Perkembangan Dagangan AS-China Pacu Harga Minyak Mentah Ke Paras Tertinggi Tiga Bulan

Harga minyak mentah stabil menghampiri paras tertinggi tiga bulan pada hari ini disokong oleh perkembangan positif dalam hubungan perdagangan AS dan China setelah perjanjian fasa pertama berjaya dicapai.
Niaga hadapan minyak mentah Brent naik 4 sen kepada $66.58 manakala WTI Amerika Syarikat susut 6 sen kepada $61.12. Kedua-duanya kekal diniagakan dengan peningkatan untuk tiga minggu berturut-turut.
Perkembangan dagangan antara dua negara pengguna minyak terbesar dunia yang dilihat semakin reda, telah meningkatkan unjuran terhadap permintaan tenaga yang lebih tinggi pada tahun depan dan prospek pertumbuhan global.
Beberapa hari selepas mereka mencapai perjanjian perdagangan fasa pertama dan dijangka akan ditandatangani pada Januari ini, China mengumumkan pengecualian tarif ke atas enam barangan minyak dan kimia dari Amerika Syarikat untuk tempoh satu tahun, mula berkuatkuasa pada 26 Disember.
 Penurunan dalam inventori minyak mentah AS juga menyokong harga minyak dengan susut sebanyak 1.1 juta tong kepada 446.8 juta tong pada minggu lepas, menurut data yang dikeluarkan oleh Pentadbiran Maklumat Tenaga (EIA).
Selain itu, dagangan emas susut selepas mencapai paras tertinggi dua minggu yang disokong oleh ketidakpastian politik Amerika Syarikat berikutan majoriti Dewan Perwakilan AS telah mengundi untuk memecat Presiden Donald Trump atas tuduhan penyalahgunaan kuasa.
Niaga hadapan emas susut kepada $1,483.25, sementara pelabur menantikan penerbitan laporan GDP Amerika Syarikat pada malam ini.
Penganalisis memberitahu harga emas terus terdedah kepada risiko lebih tinggi pada tahun 2020 yang didorong oleh rundingan perdagangan fasa kedua AS-China, pilihan raya Amerika Syarikat, dasar monetari global dan respon pelabur terhadap perkembangan ini.


Mampukah GBP/USD Tepati Jangkaan Susut Di Bawah Paras $1.3300 Menjelang Laporan NFP?

Selepas pamer peningkatan sekitar 130 pips pada Rabu, harga pada carta pasangan mata wang GBP/USD pada Khamis semalam kembali membuat penurunan semula sekitar 90 pips.
Paras 1.34000 kekal menjadi zon rintangan yang menghalang harga untuk meneruskan kenaikan lebih tinggi.
Selain itu juga, sentimen pasaran yang masih berisiko akan terus memberi kelebihan terhadap US dolar sebagai mata wang safe-haven walaupun situasi perang antara Rusia dan Ukraine kadang-kala mereda.
Namun menjadi tumpuan kembali pada sesi Asia pagi ini, letupan dilaporkan berlaku di loji kuasa nuklear Ukraine ekoran serangan tentera Rusia.
US dolar dijangka akan menyambung pengukuhan lanjut sehingga sesi berikutnya, namun pelabur juga akan berwaspada menjelang laporan pekerjaan NFP Amerika Syarikat (AS) yang akan diterbitkan pada sesi New York.

Isyarat trend bearish kembali diterima pelabur apabila harga pada carta GBP/USD mula bergerak di bawah paras halangan Moving Average 50 (MA50) pada rangka masa 1 jam.
 Penurunan lebih rendah dijangkakan untuk menguji support 1.33000 yang masih cuba ditembusi sejak minggu lalu.
Melepasi zon tersebut akan mendorong penurunan lanjut harga menuju zon support pada 1.3200-1.31700 yang sebelum ini diuji pada dagangan Disember tahun lalu.
Namun jika harga berjaya melonjak semula, zon rintangan 1.34000 akan terus diuji lagi sebelum memberi isyarat lebih jelas untuk perubahan trend bullish.
Kenaikan harga akan mensasarkan pada zon SBR (support become resistance) pada 1.35000 pula selepas berjaya keluar dari zon sideway harga minggu ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 1/11/2018

Matawang GBP kembali melonjak pada sesi dagangan New York semalam setelah Setiausaha Brexit Britain, Dominic Raab memberikan komen positif yang mengatakan rundingan Brexit bakal mencapai persetujuan pada penghujung November ini. Oleh itu, dilihat pergerakan harga pada chart pasangan matawang GBP/USD semalam, harga cuba melonjak melepasi paras SBR (support become resistance) 1.27900 namun pengukuhan matawang USD berjaya menekan semula harga ke paras lebih rendah dari paras lonjakan harga. Kenaikan harga telah melepasi paras Magic Pivot semalam dan cuba menuju ke paras resistance MagicR2 namun kembali menutup harga lebih rendah dari paras MagicR1 pada indicator Moshed Magic Line.
Pada sesi pasaran Asia hari ini, harga yang memulakan dagangan sekitar paras Magic Pivot 1.2765 hari ini terus membuat lonjakan harga seawal sesi bermula dan telah pun berjaya melepasi paras resistance 1.2831 (MagicR1) sebelum mula bergerak mendatar pada penghujung sesi Asia. Jika matawang Sterling kembali mendapatkan semula keyakinan terhadap para pelabur, jangkaan harga akan membuat kenaikan menuju pula ke paras resistance pada 1.2895 (MagicR2). Sekiranya harga berjaya breakout paras tersebut untuk meneruskan lagi pendakiannya, harga berpotensi untuk mencapai paras ketinggian baru di sekitar paras 1.2961 (MagicR3).
Namun, pasaran akan tertumpu pada data pekerjaan NFP pada Jumaat ini di mana matawang USD dilihat sedang berada pada momentum pengukuhan yang agak baik. Jika USD berjaya mengukuh berbanding Sterling dan berjaya menekan semula harga, jangkaan harga bakal turun dan bergerak lebih rendah dari paras Magic Pivot 1.2765 hari ini sebelum turun menguji paras support 1.27000 yang merupakan paras low semasa pada chart GBP/USD. Harga yang berjaya breakout paras tersebut untuk mencari paras lower low yang baru berkemungkinan menuju ke paras support 1.2634 (MagicS2). Penurunan harga yang berterusan boleh mencapai paras terendah baru sehingga mencecah ke support 1.2570 (MagicS3).
 Ikuti perkembangan rundingan Brexit yang kembali memberikan gambaran positif dalam pasaran semasa dan juga dinasihatkan supaya anda lebih berwaspada menjelang data perkerjaan NFP Jumaat ini. Tentukan paras-paras terbaik untuk posisi dagangan anda pada chart GBP/USD dengan berpandukan kepada indicator Moshed Magic Line.

Paras support: 1.2700, 1.2634, 1.2570.
Paras resistance: 1.2831, 1.2895, 1.2961.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


RBA Tepati Jangkaan, Dolar Australia Melonjak Sebelum Susut Ke Paras Terendah!

Reserve Bank of Australia (RBA) menurunkan kadar faedah untuk kali ketiga tahun ini menepati jangkaan ramai penganalisis ekonomi dengan pengurangan kepada 0.75% sebagai langkah untuk meransang kelembapan pertumbuhan ekonomi negara.
Sebaik sahaja pengumuman dikeluarkan, dolar Australia terus melonjak ke paras 0.6765 namun ia kembali menyusut ke tahap terendah mendekati paras 0.6700 disebabkan petunjuk oleh RBA mengenai pelonggaran dasar monetari akan datang jika diperlukan.
Perkembangan ekonomi negara selama 28 tahun tanpa diganggu kemelesetan telah dijejaskan oleh risiko yang semakin meningkat sejak tahun lalu dengan kelembapan pertumbuhan, kelemahan inflasi, kegoyahan dalam pasaran hartanah dan pengangguran semakin tinggi.
 Tindakan ini juga dilihat sebagai membantu meningkatkan aktiviti di luar pasaran perumahan negara dengan peningkatan harga rumah terutamanya di Sydney dan Melbourne. Bagaimanapun, data kelulusan untuk membina rumah baru mencatat kemerosotan ke tahap terendah sejak 2013.
Berikutan daripada itu, penganalisis ekonomi menjangkakan berlaku penyusutan dalam pekerjaan melibatkan pembinaan yang akan meningkatkan kadar pengangguran. Tindakan ini juga sebagai menyokong pertumbuhan pekerjaan dan pendapatan serta memberi keyakinan yang lebih besar bahawa inflasi akan selaras dengan sasaran jangkaan sederhana.
Ekonomi masih mempunyai kapasiti ganti dan kadar faedah yang lebih rendah akan membantu menembusi ke arah itu. RBA juga mengambil kira tindakan yang dilakukan oleh bank pusat negara luar untuk merangsang ekonomi dan kesan dalam ekonomi Australia dan hasil inflasi.
RBA akan terus memantau perkembangan termasuk dalam pasaran buruh dan bersedia untuk melonggarkan lagi dasar monetari jika diperlukan bagi menyokong pertumbuhan ekonomi yang mampan, mencapai pekerjaan penuh serta mencapai sasaran inflasi.


Jumlah Pelantar Minyak Di US Bertambah Kali Ke-19 Minggu Berturut-Turut

Baker Hughes di Utara Amerika melaporkan jumlah pelantar bagi minggu berakhir 26 Mei meningkat kepada 908 dari 901 sebelum itu.
Jumlah pelantar minyak bertambah kepada 722 dari 720 sebelumnya dan meningkat buat kali ke-19 minggu berturut-turut. Jumlah pelantar kali ini adalah yang tertinggi sejak April 2015.
Minggu lalu harga minyak mentah global jatuh mendadak pada Khamis selepas perjanjian OPEC di mana jumlah pemotongan bekalan gagal meyakinkan pasaran. Pasaran mengharapkan jumlah pemotongan bekalan lebih dari sebelum ini yang mana OPEC mengekalkan 1.8 juta tong sehari dengan lanjutan sehingga sembilan bulan.
 Disebabkan pasaran telah menjangka tindakan OPEC, ia gagal menguatkan harga minyak mentah global selepas saja ia diumumkan secara rasmi. Arab Saudi dan Rusia dua  minggu sebelum itu telah menyatakan sokongan lanjutan perjanjian sehingga sembilan bulan.
Sehingga ke hari ini, perjanjian ini tidak memberi banyak impak positif kepada pasaran komoditi hitam disebabkan jangkaan peningkatan bekalan dari Nigeria dan Libya, tidak lupa juga pengeluaran dari US.
Kini minyak Wti didagang di sekitar $49.67 setong manakala minyak Brent $54.31 setong tidak banyak berubah dari paras penutup harga Jumaat dengan  pasaran UK dan US hari ini ditutup berikutan cuti umum.


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
Matawang US dolar menyusut berbanding matawang yen dalam pembukaan sesi dagangan Asia pada hari Rabu.
US dolar mencatat bacaan 111.62 berbanding yen dalam sesi dagangan Asia dengan pengukuhan sebanyak 0.13% selepas mencatat penyusutan. Manakala AUD menyusut sedikit sebanyak 0.03% kepada 0.7593 berbanding US dolar setakat jam 10.15 pagi.

Terdapat ujian peluru berpandu oleh Korea Utara pagi tadi yang jatuh di kawasan perairan Jepun, namun USD mengalami penyusutan sebelum mengukuh semula.
Penyusutan ini didorong laporan jualan runcit yang mencatat kejatuhan 0.2% pada bulan Oktober.

Indeks US dolar yang mengukur kekuatan matawang greenback berbanding enam matawang mengukuh sedikit 0.01% kepada 93.21 dalam sesi dagangan Asia pada hari Rabu setakat jam 10.15 pagi.
Pemain pasaran juga terus memerhatikan perkembangan reformasi cukai yang dijangka akan diundi di Senat pada Khamis.
Minyak
 Harga minyak mentah jatuh tiga hari berturut-turut pada Rabu berikutan kekecewaan terhadap ramalan inventori minyak US dan pasaran sedang menunggu mesyuarat pengeluar minyak OPEC dan non-OPEC di Vienna pada Khamis.
Minyak mentah WTI (West Texas Intermediate) bagi kontak penghantaran Disember jatuh sebanyak 0.47% kepada $57.72 setakat jam 10.15 pagi.
Minyak Brent pula yang didagang ICE Future Exchange di London jatuh sebanyak 0.16% kepada $62.90 setong setakat jam 10.15 pagi.

Berdasarkan laporan American Petroleum Institute (API), inventori minyak mentah US meningkat sebanyak 1.821 juta tong, manakala bekalan minyak gas jatuh 1.529 juta tong.
Penganalisis menjangkakan bekalan minyak mentah jatuh sebanyak 2.301 juta tong pada minggu lepas. Inventori minyak gas pula diramalkan naik 1.199 juta tong.

Emas
Sentimen ujian peluru berpandu gagal mendorong peningkatan harga dalam emas dalam sesi dagangan Asia pada hari Rabu.
Emas dalam niaga-hadapan (futures) di Comex susut 0.13% pada Selasa kepada $1,293.20 setakat jam 10.15 pagi.


Pertumbuhan GDP Kanada Melonjak Naik Melebihi Sasaran Pada Bulan Mei

Ekonomi Kanada mencatat pertumbuhan lebih daripada jangkaan pada bulan Mei. Ini merupakan peningkatan kali ketiga dalam beberapa bulan berikutan dorongan daripada sektor pembuatan.
Penganalisis menjangkakan GDP Kanada hanya akan mencatat pertumbuhan sebanyak 0.1% pada bulan Mei. Berdasarkan data statistik yang dikeluarkan, 13 daripada 20 sektor berkembang pada bulan Mei dan hal ini telah mendorong pertumbuhan GDP.
Matawang CAD mencatat pengukuhan dan didagangkan pada 1.3135 atau 0.76 US dolar selepas data GDP dikeluarkan.
 Data ekonomi Kanada terkini dikeluarkan pada hari yang sama the Fed dijadualkan akan mengumumkan keputusan kadar faedah dengan jangkaan bahawa kadar faedah akan diturunkan.
Bank pusat Kanada telah mengekalkan kadar faedah sejak Oktober 2018. Berdasarkan data lepas dan terkini, bank pusat Kanada dijangka tidak akan melakukan tindakan drastik pada tahun ini.
Menurut pakar ekonomi RBC Economics Research, Josh Nye, pertumbuhan ekonomi yang kukuh sejak beberapa bulan lepas adalah sebab mengapa bahawa bank pusat Kanada mengekalkan polisi mereka pada peringkat neutral walaupun the Fed dijangka akan menurunkan kadar.
Data sektor pembuatan bahan tahan lama mencatat peningkatan sebanyak 2.3% pada bulan Mei. Manakala Sektor pembinaan sedikit jatuh iaitu sebanyak 0.8% selepas mencatat pertumbuhan 5.5% pada bulan Mei.


Eh! Ingat EUR/USD Nak Terjun, Rupanya Patah Balik Ke $1.0000

Jangkaan untuk pelabur melihat US dolar mengekalkan pengukuhannya meleset apabila raja mata wang tersebut hanya menyambung pengukuhan di pembukaan sesi Asia sahaja, namun mula melemah semula pada sesi Eropah ke sesi New York.
Penganalisis menjangkakan dua faktor yang mendorong situasi tersebut berlaku, yang pertama adalah aktiviti profit taking terhadap US dolar di penghujung bulan Ogos, namun US dolar dijangkakan untuk mengukuh semula bagi tempoh beberapa minggu menjelang mesyuarat FOMC pada September.
Kedua adalah kewaspadaan pelabur terhadap US dolar menjelang laporan data pekerjaan NFP Amerika Syarikat (AS) di penghujung minggu ini dengan jangkaan angka pertambahan pekerjaan akan menurun untuk bulan Ogos.
Sementara, mata wang Euro pula dilihat mencuri tumpuan untuk mengukuh pada sesi Eropah semalam selepas petunjuk hawkish oleh wakil bank pusat Eropah (ECB) pada simposium Jackson Hole lalu dengan jangkaan kenaikan kadar faedah akan diteruskan pada mesyuarat seterusnya.
Selain itu, Presiden Suruhanjaya Eropah, Ursula von der Leyen yang dilaporkan sedang bersedia dengan pelan campur tangan kecemasan untuk menangani krisis tenaga yang berlarutan di Eropah, sedikit menenangkan situasi dan menyokong peningkatan nilai Euro.

Justeru, harga pada carta pasangan mata wang EUR/USD yang susut di sesi Asia semalam hampir di paras sokongan minggu lalu sekitar 0.99000, mula melonjak di sesi Eropah dan menguji kembali paras pariti 1.0000 sehingga ke penghujung sesi New York.
 Walaupun pergerakan harga perlahan bersambung ke sesi Asia pagi Selasa ini, namun harga yang berada di atas paras sokongan Moving Average 50 (MA50) pada rangka masa 1 jam di carta EUR/USD boleh memberi petanda awal kepada pelabur untuk perubahan trend harga.
Sekiranya kenaikan berjaya diteruskan, rintangan pada zon 1.01000 bakal menjadi tumpuan untuk duji sebelum kenaikan lebih tinggi bakal menguji pula paras sekitar 1.01600 dan 1.02000.
Sebaliknya jika harga gagal untuk kekal berada di atas zon 1.0000, berkemungkinan penurunan harga akan diteruskan semula melepasi paras sokongan 0.99000.
Penurunan lanjut harga bakal mencatatkan paras terendah terbaru 20 tahun dengan sasaran untuk mencecah pula ke paras tumpuan 0.98000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Potensi Kenaikan Sehingga 130 Pips Pada GBP/USD Ekoran Dagangan Lemah USD

Pergerakan harga bagi pasangan matawang GBP/USD menunjukkan corak yang menurun pada dagangan Khamis semalam berikutan ketidaktentuan pada isu Brexit yang terus berlarutan.
USD yang didagangkan mengukuh semalam ekoran data ekonomi di Amerika Syarikat mencatatkan bacaan yang positif telah berjaya menekan harga pada GBP/USD ke paras lebih rendah dari paras Magic Pivot pada indicator Moshed Magic Line semalam.
Namun, momentum pengukuhan USD terbantut pada sesi Eropah hari ini setelah sentimen pasaran tidak menyokong dagangan semasa buat dolar Amerika itu. Saham Nikkei Jepun melonjak dengan jangkaan optimis terhadap rundingan dagang antara China dan Amerika Syarikat yang bersambung pada minggu depan.
Dagangan GBP/USD pada hari ini berlegar di sekitar paras Magic Pivot 1.3069 hari ini yang merupakan paras tumpuan harga pada dagangan sebelum ini.
Jika harga berjaya membuat penurunan lebih rendah, harga dilihat akan menuju ke paras support 1.3009 (MagicS2) pada indicator Moshed Magic Line untuk harga menguji zon support yang masih gagal ditembusi sebelum ini. Penurunan tersebut boleh mencecah sekitar 70 pips pergerakan harga.
 Namun jika harga kembali membuat kenaikan ke paras lebih tinggi semula, paras resistance pada 1.31200 sekitar resistance MagicR2 pada indicator Moshed Magic Line akan diuji harga sebelum harga meneruskan kenaikan lebih tinggi.
Kenaikan lebih tinggi berpotensi menuju ke paras resistance sebelum ini pada paras ketinggian di 1.32000 dengan mencatatkan sekitar 130 pips pergerakan harga dari paras Magic Pivot hari ini.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras tumpuan harga yang turut digariskan pada indicator Moshed Magic Line hari ini bagi membantu anda menentukan paras terbaik harga yang juga berpotensi.

Paras support: 1.3029, 1.3009, 1.2696.
Paras resistance: 1.3089, 1.3128, 1.3148.


Pertumbuhan Ekonomi UK Sah Di Paras 0.40% Pada Suku Ketiga 2017

Ekonomi UK berkembang sedikit pantas pada suku ketiga dengan inflasi yang meningkat dan pertumbuhan gaji perlahan memperlahankan perbelanjaan pengguna.
Pertumbuhan ekonomi (GDP) berkembang 0.4% pada suku ketiga lebih pantas berbanding suku kedua yang mencatat bacaan 0.3%. Dari segi tahunan, pertumbuhan ekonomi meningkat 1.7% pada suku ketiga naik daripada bacaan sebelum ini 1.5%.
Komponen-komponen data menunjukkan penyumbang utama kepada pertumbuhan adalah perbelanjaan isirumah.
 Perbelanjaan isirumah meningkat 0.50% pada suku ketiga di mana pengguna mengurangkan simpanan wang mereka disebabkan inflasi yang tinggi. Perbelanjaan isirumah secara tahunan mencatat bacaan 1.0% yang terendah sejak suku pertama 2012.
Data juga menunjukkan perbelanjaan kerajaan merosot 0.2% berbanding jangkaan kenaikan 0.3%.
Matawang GBP/USD bergerak volatile (turun-naik) selepas data ini dikeluarkan pada pukul 5.30 petang pada Jumaat.


Jangkaan Penurunan EUR/USD Disokong Petunjuk Suram Ekonomi Eropah

Ulasan oleh Menteri Ekonomi Jerman memberikan petunjuk sentimen yang bercampur-campur buat kesihatan ekonomi terbesar di zon Eropah itu.
Perintah kawalan berkurung yang semakin diringankan menunjukkan ekonomi telah melepasi fasa sukar dan dijangka separuh tahun kedua 2020 akan melihatkan pemulihan yang lebih pantas.
Namun begitu, pengeluaran bagi suku tahun kedua diramalkan akan mengalami penyusutan yang lebih ketara berbanding suku pertama dan beberapa petunjuk ekonomi melihatkan kesukaran pemulihan pada sektor buruh.
Selain itu, perkembangan bagi pelaksanaan pakej rangsangan untuk sokongan ekonomi bagi negara-negara anggota masih lagi menjadi perhatian pelabur.
Matawang Euro bakal bergerak lemah berbanding US dolar jika data-data ekonomi zon Eropah pada minggu ini kekal lemah selain pengukuhan yang dipamerkan US dolar ekoran sentimen pasaran berisiko.
Pada carta harga pasangan matawang EUR/USD, harga telah mula pamerkan penurunan pada penghujung sesi dagangan minggu lalu.
Pada Jumaat, harga telah mencatatkan penurunan harian sekitar 120 pips mencecah 1.12130 sebelum menutup dagangan sedikit tinggi sekitar 1.12500 pada zon SBR (support become resistance).
 Menyambung pada dagangan minggu ini, harga dilihat bergerak turun dari zon tersebut pada penghujung sesi Asia sebelum menguji semula zon tersebut pada sesi Eropah.
Jika harga meneruskan penurunan lebih rendah, tumpuan adalah pada zon RBS (resistance become support) sekitar paras 1.12000.
Melanjutkan penurunan lebih rendah akan melihatkan harga menuju zon tumpuan pada 1.11000 sebelum menguji pula paras 1.10000.
Sebaliknya jika harga meneruskan kenaikan sehingga melepasi paras halangan Moving Average 50 (MA50) pada rangka masa 1 jam pergerakan harga di carta EUR/USD, harga berkemungkinan menuju semula ke zon resistance 1.14000 yang diuji minggu lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Pekerjaan Kanada Positif Pada September

Pertumbuhan gaji Kanada meningkat pada kadar lebih pantas pada September yang menambah potensi kenaikan kadar faedah Bank of Canada (BOC) untuk kali ketiga tahun ini.
Bacaan kadar gaji sejam naik 2.2% bulan lalu seperti yang dikeluarkan pukul 8.30 malam pada Jumaat.
Jumlah pekerjaan ditawarkan di Kanada meningkat 10,700 pada September berbanding bulan Ogos yang mencatat 22 000 pekerjaan. Jangkaan penganalisis bagi data kali ini ialah peningkatan 4, 500 pekerjaan.
 Kadar pengangguran pula jatuh kepada 6.2% pada bulan September. Para penganalisis menjangkakan kadar pengangguran naik kepada 6.3%. Kejatuhan dalam kadar pengangguran di Kanada adalah disebabkan ekonomi berjaya mencipta lebih banyak peluang pekerjaan.
Bank of Canada telah menaikkan kadar faedah sebanyak dua kali tahun ini yang disokong dengan pertumbuhan ekonomi yang kukuh.
Jangkaan terhadap kenaikan kadar faedah kali ketiga untuk BOC merosot selepas komen yang kurang hawkish oleh Poloz minggu lalu. Namun, selepas data pekerjaan Kanada dikeluarkan hari ini, potensi kenaikan naik dari 12.2% kepada 18% yang menunjukkan keyakinan pasaran yang semakin meningkat.
“Saya rasa ini akan terus menaikkan jangkaan BOC terhadap kenaikan kadar gaji dan tekanan kepada harga dalam ekonomi Kanada,” kata Derek Holt, naib presiden economics di Scotiabank.


Matawang Aussie Mengukuh Dalam Pasaran Asia

Matawang Aussie mengukuh dalam pasaran Asia pada hari ini berikutan kenyataan dalam majlis Kongres China yang memberi beberapa indikasi ekonomi.
AUD/USD meningkat sebanyak 0.08% kepada 0.7851, manakala USD/JPY pula jatuh sebanyak 0.02%. EUR/USD meningkat 0.06% kepada 1.1773 pada jam 11.20 a.m .
Indeks US dolar yang mengukur kekuatan matawang greenback berbanding enam matawang yang lain jatuh sedikit 0.05% kepada 93.31 setakat pukul 11.20 pagi.
 Semalam, matawang dolar didagangkan lebih tinggi berbanding matawang utama berikutan laporan data ekonomi yang menunjukkan ekonomi U.S berada dalam keadaan kukuh.
Berdasarkan laporan oleh Jabatan Statistik U.S harga import meningkat 0.7% pada bulan lepas berbanding 0.6% pada bulan Ogos. Namun jangkaan penganalisis hanya menjangkakan kenaikan sebanyak 0.5% .
Pengeluaran Industri U.S pula meningkat 0.3% pada bulan September berikutan pengeluaran pembinaan dan perkhidmatan yang semakin pulih rentetan daripada badai Harvey dan Irma yang menimpa pada bulan lepas. Pengeluaran pembuatan pula meningkat 0.1% pada bulan September.
Selain itu, yang turut mendukung pengukuhan matawang dolar U.S ialah peningkatan hasil bon U.S selepas laporan bahawa Presiden Trump cenderung untuk memilih calon yang hawkish iaitu John Taylor sebagai pengerusi baru The Fed.


Apa Faktor yang Mempengaruhi Kejatuhan Nilai Yen Pada Awal Minggu Ini?

Yen diniagakan lemah di Asia pada pembukaan Sesi Asia. Namun, data perdagangan merekodkan angka yang lebih baik walaupun kadar eksport dan import menurun. Pertengahan minggu ini akan menyaksikan penumpuan terhadap keputusan Fed dan BoJ mengenai dasar kewangan.
USD/JPY dicatat pada angka 106.32, meningkat sebanyak 0.18%, manakala AUD/USD diniagakan pada 0.7478, meningkat 0.17%. GBP/USD turut meningkat sebanyak 0.19% dan diniagakan pada 1.3135.
USD/JPY, 15 minit

Di Jepun, imbangan perdagangan mempunyai lebihan sebanyak ¥ 33 bilion, lebih baik dari ¥ 24 bilion seperti dijangka. Sementara itu, import susut 18.8%, kurang dari yang diharapkan. Kadar eksport turut jatuh sebanyak 7.4% dan imbangan perdagagangan pada keseluruhannya mencatat lebihan ¥ 693 bilion.
 US Dollar Index, yang mengukur kadar kekuatan mata wang Greenback kali terakhir dinilai pada 97.41.
Minggu ini, pelabur sangat menantikan kenyataan dari Rizab Persekutuan yang dijadual pada hari Rabu yang dikatakan bakal menentukan kadar kenaikan interest rate dalam tempoh beberapa bulan akan datang. Selain itu, mereka juga menantikan pengumuman dasar kewangan oleh BoJ pada hari Jumaat. Dalam pengumuman ini, kebanyakan menjangkakan ransangan selanjutnya.
Dalam masa yang sama, minggulalu mencatatkan kenaikan US Dolar ke tangga tertinggi dalam tempoh 4 bulan kesan dari unjuran dasar monetari yang berbeza antara Fed dengan bank-bank pusat yang lain.
Rentetan dari keputusan 2 data Amerika Syarikat yang memberansangkan baru-baru ini, Fed dijangka akan menaikkan kadar interest rate sebelum hujung tahun ini. Interest rate futures pada masa ini, mempunya 45% kenaikan pada Disember, berbanding dengan kurang dari 20% seminggu lepas.
Pada minggu ini, data US, UK dan suku kedua Kadar Dalam Negara Kasar Eropah (KDNK) juga dijangka akan mendapat perhatian umum.


Jangkaan Inflasi New Zealand Mengukuh Kepada 2.2% Pada Suku Pertama

Jangkaan inflasi jangka panjang bagi sektor perniagaan New Zealand naik lebih pantas pada suku pertama menurut tinjauan yang dikeluarkan pagi tadi.
Jangkaan inflasi yang juga diperhatikan oleh Reserve Bank of New Zealand (RBNZ) naik ke paras 2.2% pada suku pertama selepas merekod kenaikan 1.9% pada suku sebelum ini.
Harga pengguna (CPI) tahunan dijangka berada di paras 1.9% seperti yang ditunjukkan oleh data rasmi.
Inflasi rasmi New Zealand mengukuh pada suku pertama dengan pelonggaran polisi monetari terus menyokong ekonomi. Harga pengguna (CPI) melonjak 1% dalam tempoh tiga bulan pertama iaitu dua kali ganda dari kadar yang direkod pada suku keempat 2016.
 Jika dibandingkan dengan suku pertama tahun lalu, harga pengguna naik 2.3% yang mana hampir sekali ganda dari suku sebelumnya.
Inflasi meningkat dalam keadaan pertumbuhan ekonomi yang perlahan. Pertumbuhan ekonomi hanya merekod kenaikan 0.4%, merupakan kadar terendah sejak separuh pertama tahun 2015. Walaupun ia agak mengecewakan, keadaan ekonomi masih lagi kukuh.
Pada Mac, New Zealand merekod lebihan dagangan (trade surplus) pertama dalam masa sembilan bulan dengan kenaikan eksport.
Pengukuhan inflasi bersama ekonomi yang terus berkembang berpotensi memberi tekanan kepada pembuat polisi RBNZ untuk mula menaikkan kadar dalam jangka masa 12 bulan akan datang.


AUD/USD Susut Lebih Rendah Uji Zon Support Pada Januari Lalu

Memulakan dagangan pada pembukaan minggu ini, harga pada carta pasangan mata wang AUD/USD pamerkan penurunan pada sesi Asia ke paras lebih rendah berbanding minggu lalu sekaligus mencatatkan paras terendah terbaru 4 bulan.
Sentimen pasaran yang kekal berisiko dilihat akan terus membelenggu pergerakan dolar Aussie sementara kelebihan dimiliki buat mata wang safe-haven US dolar.
Mengimbas dagangan pada minggu lalu, harga telah berjaya membuat kenaikan ke paras ketinggian 0.72600 ketika reaksi harga selepas mesyuarat FOMC yang menyaksikan penyusutan awal US dolar.
Namun US dolar yang kembali mengukuh semula menuju penghujung minggu menjelang laporan pekerjaan NFP Amerika Syarikat (AS) telah mendorong harga pada carta AUD/USD kembali susut semula ke zon tumpuan 0.71000.
Dagangan pada Jumaat dilihat berlegar di bawah zon 0.71000 tersebut dengan reaksi suram harga selepas laporan NFP AS diterbitkan.
Namun menyambung dagangan pada awal minggu ini, harga dilihat membuat penurunan lebih rendah melepasi paras sokongan minggu lalu sekitar 0.70300 dan setakat jam 1.00 petang, harga telah mencecah paras 0.70000.
Zon 0.70000 merupakan support penting buat harga yang sebelum ini telah berjaya membendung kejatuhan lebih rendah harga pada dagangan Disember dan Januari lalu.
 Harga kekal memberi isyarat trend bearish dengan pergerakan di bawah paras halangan Moving Average 50 (MA50) pada rangka masa 1 jam di carta AUD/USD.
Penurunan lebih rendah akan dijangkakan untuk kecenderungan US dolar menyambung pengukuhannya selepas Federal Reserve (Fed) meningkatkan kadar faedah pada mesyuarat minggu lalu.
Penurunan lebih rendah di bawah paras 0.70000 dijangkakan untuk mencatatkan paras terendah terbaru lagi untuk tempoh 2 tahun dengan sasaran menuju ke paras sekitar 0.69000.
Namun sebaliknya jika harga membuat lonjakan semula, zon 0.71000 akan menjadi rintangan penting untuk diuji sebelum harga memberi petunjuk awal perubahan trend.
Kenaikan yang diteurskan dilihat akan menguji semula ketinggian yang dicapai minggu lalu sebelum menuju ke paras lebih tinggi ke sekitar 0.73000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG